text:
Friday, October 18, 2013
(67) बेटी हम अपराधी छी
बेटी हम अपराधी छी
सही समैसँ सालभरि पहिने मनोहरकेँ सेवा मुक्तिक चिट्ठी ऑफिसमे थम्हा देलकनि। थम्हबैक कारण रहनि काजक गजपटी। काजक गजपटीक कारण रहनि मनक संताप। आॅफिसक सभ मानि लेलकनि जे मनोहरक मन चढ़ि गेलनि तँए समुचित काज करए जोग नै रहला। आॅफिसेक कुरसीपर बैसल रहथि आकि चपरासी आबि हाथमे चिट्ठी थम्हेलकनि। पहिने तँ नै बूझि सकला जे सेवामुक्त भऽ रहल छी मुदा पढ़ला पछाति केकरोसँ पुछौक जरूरति नै रहलनि। कोनो लेन-देनक कारण नै बतहपनीक कारण स्पष्ट लिखल रहनि। जहिना बर्खा होइकाल अनासुरती मेघ ढनढ़नाए उठैत तहिना एकाएक मनोहरक मनमे भेलनि। जेकरो कहबै सेहो बताहे बूझि सुनबो ने करत। तखनि कहबे किए करबै। अनेरे मुहोँ दूरि करब। मनोहरक मन जेना बेर-बेर चनकए लगलनि। टुकड़ी-टुकड़ी भेल मनमे उठलनि जे सभटा कागत-पत्तरकेँ छीट-छाटि दिऐ, टेबुल-कुरसीकेँ उनटा-पुनटा दिऐ आ निकलि जाइ। मुदा मनक लगामकेँ बुधि पाछू खिंचलकनि। बदलैत सोच विचार केलकनि जे एक तँ लिखतन बताह बनाइए देलक तैपर एहेन काज जौं करब तँ थियोरी-प्रेक्टीकल संग भऽ जाएत, तखनि बतहपनीक सजाक हकदार बनैमे केते देरी लगत। कुरसीसँ उठि सोझहे घरमुहाँ रस्ता पकड़लनि। डेराक सुधिए ने रहलनि जे भड़ो-किराया फड़िछा लितथि। बेसुधि मनमे बेठेकान सोच उठनि आ पानिक बुलबुला जकाँ फूटि जान्हि।
गामक सीमा परहक बड़क गाछ देखिते भकइजोत जकाँ भेलनि। भकइजोतेमे देखलनि जे इएह गाम अपन छी। मनमे अप्पन अबिते पएर जवाब देलकनि-
“आगू नै बढ़ब। गाममे मुँह देखबैबला नै छी।”
मुदा तपाएल मुँह लगले पएरकेँ कहलकै-
“ईह बूड़ि रे, मुँह देखबैबला नै छी! ई समाज मुँह देखबैबला नइए! हरिदम विवेक-विवेकक भाँग घोड़ि-घोड़ि इनारेक निशाँएल पानि बना देने अछि आ िनर्लज जकाँ बजैमे लाजे ने होइ छै, सुझबे ने करै छै जे जखनि पाइक हाथे शिक्षा विकाइए ओ शिक्षा पाइबलाक हएत आकि बिनु पाइबलाक। जइ समाजमे रोग-वियाधि पाइक हाथे छोड़ौल जाइ छै तइ समाजमे बिनु पाइबलाक गति-मति की हेतै। रौद-बसात, जाड़, पानि-पाथरक रक्छा केना करत। अदौसँ अबैत नर-नारीक सम्बन्धक बीच जखनि दान-दहेज एहेन बड़का मोनि घारक पेटमे फोड़ि देने अछि, जइ टपानमे केते हाथीओ-घोड़ा फँसि जान गामा रहल अछि। तइ मोनिमे अदना-अदनीक अह्लादे केतै कएल जा सकैए। महिंसक आगू वीणक कोन मोल छै।”
मोने-मन मनोहर घर दिस बढ़बाक हूबा करथि मुदा पएर उठैले तैयार नै होन्हि। जौं पएर थोड़े तैयारो होन्हि तँ आँखि साफे नै। धरतीपर ओंघराएल मनोहरक सभ सुधि-बुधि हरा कऽ छिड़िया गेलनि।
मोबाइलक जुग रहने समाचार पसरैमे देरीए किए लगत। गाम-समाजक बच्चा-बच्चा बूझि गेल जे मनोहर बताह भऽ गेला, नोकरीसँ निकालि देलकनि। पेन्शनो आने-आन लूटतनि।
पत्नी-सुनैनाकेँ पहिने बिसवास नै भेलनि। आइ धरिक जे पति-प्रेम मनोहरसँ भेटल छेलनि ओ अनकासँ बहुत बेसी छेलनि। मुदा जानकीक काँच बुधि मानि गेल रहै जे पिता पागल भऽ गेला, नोकरीसँ भगा देलकनि।
गामे लोकक जेर संगे दुनू मायधी अर्थात् सुनैना आ जानकी, विदा भेली। लोकक बीच रंग-रंगक घौचाल चलैत। कोनो निको मुदा बेसी अधले। घौचाल सुनि दुनू मायधीक मन विचलित हुअ लगलनि। बेटीक मुँह सुनैना निहारैत आ माएक मुँह जानकी। पोखरि घाटपर जहिना रंग-रंगक चालि रंग-रंगक भुरही-माछ चाल दैत तहिना रंग-रंगक चालिक बात दुनू गोटे सुनैत। कचकूह मन जानकीक तँए बेसी विचलिते होइत गेलै। बताह भऽ बाबू छोड़ि पड़ाए जेता, समाज सहजे हमरा सन-सनकेँ भगाइए रहल अछि। तखनि माएक की गति हेतै।
अधबटिया पछाति सुनैनोक मन मानि गेलनि जे पति पगला गेला। जानकीपर नजरि अँटका मोने-मन सोचए लगली जे बाइस बरखक कुमारि बेटीक मुँह सिंह दुआरिपर केना देखब। की दुनियेँ उजड़ि रहल छै आकि उजाड़ि चढ़ा देलक अछि? एको बीत धरती नै बँचल अछि जेतए नोरक धार सुखौल जाएत।
जहिना दंगलक खलीफा पटका चारू नाल चीत खसैए तहिना मनोहर बड़का गाछक निच्चाँ जिनगीक अखड़ाहापर चारूनाल चीत भेल पड़ल मोने-मन सोचथि, अपन जिनगीक हारिक कारण अपने छी तँए पत्नीओ आ बेटीओ लेल अपराधी छी। मुदा फेर मन कहनि जे अपराध कथी केलौं जे अपराधी भेलौं। भवसागरमे डुमल मनोहरक शरीर चेतनशून्य भेल रहनि। तखने पत्नीओ आ बेटीओ लग पहुँच मुँह निहारए लगलनि। दुनूक मन कहलकनि मुँहक रूखि कहाँ कहै छन्हि जे कोनो रोग छन्हि। रणभूमिक हारिक रोग आ बिमारीक रोग अपन बात अपने चिकड़ि-चिकड़ि कहै छै जे की छी। मुदा बन्न मुँह देखि मनोहरक छातीपर दुनू गोरे अपन-अपन सती हाथ रखलनि। छातीक धुकधुकी समतूले बूझि पड़लनि। मुदा आखिर किछु छथि तँ एकक पिता दोसराक पति छथि ने। दुनूकेँ अपना-अपना बिसवासमे शंका भेलनि। शंका होइते एक-दोसराक मुँह दिस तकलनि। आँखि-आँखिक बीच पुल-सड़क बनल। सुनैनाकेँ सान्त्वना दैत जानकी बाजलि-
“माए, हृदए तँ ओहिना पवित्र देखै छियनि।”
कदमक गाछक झूला जकाँ आस मारि सुनैना कहलखिन-
“बेटी, पुरुखक छातीपर बहुत भार छै। जेकरा माथपर जारनिक बोझ आकि अन्न-पानिक बोझ पड़बे ने कएल ओ ओइ बोझ उठबैबला छातीक धुकधुकी गनि केना सकैए। से नै तँ छातीए डोला कऽ देखहुन जे मुँहसँ केहेन बकार निकलै छन्हि।”
माएक विचार सुनि जानकी आरो जाँच-पड़ताल करब नीक बुझलक। जहिना कलियाएल अड़हूल फुलाएल रहैए आकि कलीक अवस्थामे रहैए तहिना जानकीक मन छातीसँ ससरि हाथ दिस बढ़ल। केना नै बढ़ैत कहुना अछि तँ छातीक ऊपरेसँ ने लटकल अछि। बाजलि-
“माए, से नै तँ छातीक धुकधुकीसँ अपनो मन धुकधुकाइते अछि। हाथक नारी पहिने देखि लहुन।”
नारी तँ नारी छी। एक पुरखियाह। छाती जकाँ दुनू गोटे एक्केबेर थोड़े पकड़ि सकै छथि। मुदा पहिने के देखत, दुनूक बीच ओझरी लगि गेलनि। एक पुरुष हजार रूप। की मनोहर जानकीओ लेल वएह छथि जे सुनैना लेल? मुदा की मनोहर सुनैनाक छियनि आ जानकीक नै? तखनि? जानकी सुनैनाकेँ कहलक-
“माए, छातीक धुकधुकी तँ जोरसँ चलै छै, गनल भऽ जाइए मुदा हाथक नारी आइ धरि कहाँ गनलौं हेन।”
बेटीक बात सुनैनाकेँ सोहनगर लगलनि। ऐठाम कियो आन अछि जे अछिओ ओ तमसगीरे अछि, उकटा-चाल करत। बामा हाथसँ तरहत्थी पकड़ि दहिना हाथ सुनैना मनोहरक बाजूपर देलनि। आँगुरसँ नारी पकड़िते कानमे झड़झड़ाए लगलनि-
“सुनैना, बहुत आशा जिनगीसँ केने छेलौं। मुदा, टूटि कऽ सभटा छिड़िया गेल। समाजक डर हमरा नै होइए मुदा अहाँ पत्नी छी तँए कहै छी। बताह बना बतहपनीक फड़मान हाथमे धरा देलक। कमेलहो खेलक आ अगिलो कमाइ मारलक। जखने घरसँ निकलब धिया-पुता जानि-जानि देहपर कियो गोला फेकत, कियो काँट फेकत, कियो गोबर मािट फेकत। केकरा की कहबै, हमरा बातकेँ कियो कान धड़त। आइ दस बरखसँ जानकीक बिआहक पाछू पड़ल छेलौं, मास दिन पूर्व जवाब भेटल जे वैवाहिक सम्बन्ध भंग भऽ गेल!”
आरो कान लगमे आनि सुनैना मनोहरक हाथ उठा कानमे सटौलनि। धड़धड़ाइत सुनए लगली-
“हम ओइ जुगलासँ पुछै छिऐ जे कोन बुधिए जमाए बना एते सेवा करौलक। बाइस बरखक बेटीक मुँह देखल जाएत। जखनि घरक भार उठबैमे अक्षम भऽ गेलौं अनेरे जीविए कऽ की करब। मुदा परिवार? सेहो कहाँ रखि पौलौं। दस बरखक अवस्थामे बेटी कन्यासँ कनियाँक रूप धारण करए लगैए तैठाम जानकीक बिआहक चर्च पत्नी दस बरख पूर्व बारह बरखक अवस्थामे केलनि। अपनो ओइ पाछू पड़लौं। काजोक अगुताहत नहियेँ बूझि पड़ल किएक तँ समयानुसार परिवर्त्तन हेबेक चाही। बीस-बाइस बरखक बच्चिया समाजक कुमारि बच्चिया छी तँए समाजमे केकराे चहु अलगबैक अधिकार नै छै जे ओकरा अलग बुझए। जौं जमीनो बेचि जानकीक बिआह कऽ लइ छी, तँ की समाज भार उठौत जे एहेन काज आगू नै हएत?”
विस्मित भेल सुनैनाकेँ देखि जानकी बाजलि-
“माए, कनी हमरो बाबूक नारी देखए दे।”
जानकीक बोल सुनि सुग्गाक लोल सुनैना निहारए लगली। यएह अवस्था छी, लोक सती बनैए। यएह अवस्था छी, लोक वेश्या बनैए। यएह अवस्था छी, जइमे लोक मातृ-पितृ भक्त बनि भगवत भजन करैए। मुदा जानकी...?
पतिक हाथ सुनैना जानकीक हाथमे दैत कान ठाढ़ कऽ मुँह निच्चाँ गोड़ि लेलनि। पिताक कब्ज पकड़िते जानकीक कानमे घनघनाइत आएल-
“बेटी जानकी! हम अपराधी छी। हमरासँ अपराध भेल।”
“नै बाबूजी नै, सौंसे दुनियाँ भलहिं कहए मुदा अपन जुआन नै निकलि सकैए। चौथारि सीमा धरि आबि अहाँ परिवारक सेवा करैत रहलिऐ। दुनियाँ बौक कहए आकि बताह कहए, कहऽ दियौ। मुदा अपन इमान कखनो धरमसँ विचलित नै हएत। हम मिथिवाला छी, हमरा वाजूमे शक्ति अछि। जहिना अपन कालखंड इमानदारीसँ टपलौं तहिना अगिला खंड हमरो छी। अपना दरबज्जापर बैस भगवत भजन करैत रहब, देहक चिन्ता नै करब। हमहूँ तँ सन्ताने छी किने। बेटा रहैत तँ बहिन बनि भार दैतियनि। मुदा जखनि भाए नै अछि तखनि तँ हमहीं ने बेटा-बेटी भेलौं। ई प्रश्न हमरो भेल किने? बिआह हएत, सासुर बसब मुदा अहाँकेँ ऐ अवस्थामे छोड़ब केते उचित हएत। नीक-बेजाएक भार के उठौत। अपना जीबैत अपन माए-बापक एहेन गति भऽ जान्हि जे अनसोहाँतो-सँ-अनसोहाँत भऽ जाए, ई दोख केकरा सिर सवार हएत। मुदा समाजो तँ तेहेन अछि जे छातीक कोन बात कोढ़-करेज धरि खोखड़ि-खोखड़ि खाइते आएल आ रहत। हे शिव, एहेन धनुष उठबैक भार जौं अपने नै लेब तँ की ई समाज उठा सकैए? की मिथिलांगना अखनो धरि ई नै बूझि सकली जे माए-बाप जनमदाते टा नै छथि जिनगीक हारि-जीतक सूत्रधार सेहो छथि, जौं से नै तँ सासु पुतोहुकेँ भिखमंगनी बेटी कहि किए मुड़ी गोंतबै छथिन। जरूरति अछि समायानुसार शक्ति उपका संचय करैक। जाबे तक से नै हएत ताबे तक पुरुखक नजरि निच्चाँ केना कऽ पाबि सकै छी। देखए पड़त अपन भूत आ भविस। जाधरि अपन भूत-भविस देखि नै लेब, अपन-अपन बीर्तमानक लक्ष्मण रेखा खींच रक्षाक भार स्वयं नै उठा लेब ताधरि ऋृषिका, सती-सध्वी, पतिव्रता आदि-इत्यादि शब्दक साकार जिनगी केना बनि सकत?”
जहिना नट-नटीनक नाचमे दर्शक चारू दिस घेरि बैसैत आ बीचमे दुनू अपन जिनगीक राग अलापति तहिना समाजक लोकक बीच मनोहर, सुनैना आ जानकी, जिनगीक राग अलापि घर दिस विदा भेली। आगू-आगू सुनैना-जानकी मनोहरक दुनू हाथ पकड़ने आ पाछू-पाछू धिया-पुतासँ चेतन धरि।
घरक मुड़ेरा देखिते मनोहर दुनूक हाथ झमाड़ि बाँहि छोड़ा बमकि बजला-
“बिसवासघात..., बिसवास घाती छी...। समाजमे जेहने मनुख रहत तेहने ने बनत। यएह बिसवास देने छल जे बुढ़ाड़ीमे अहाँ गर्त्तमे खसब। ओ सभ पागल बना देलक।”
पुन: झोंकमे-
“नै सुनत दुनियाँ नै सुनह मुदा जाबे घटमे प्राण-घटवार रहत ताबे यात्रीकेँ कहबे करबै। कहिते रहबै।”
सातम दसकमे मनोहर जिला-कार्यलयमे किरानीक नोकरी शुरू केलनि। समाजक पहिल विद्यार्थी जे पहिल श्रेणीसँ मैट्रिक पास केलनि। कौलेज लगमे नै रहने आगू पढ़ैक आशा तोड़ि जिनगीक मैदानमे उतरल। मुदा रिजल्टक कागत आँखिक सोझ अबिते मनमे उपकि गेलै जे जहिना प्रथम श्रेणीक फल भेटल तेहने फलक गाछ रोपि ओकर सेवा टहल जिनगी भरि करैत अपनो आ समाजोकेँ नीक फल खुएबनि।
एक तँ सरकारी कार्यालयमे काज नै जे पढ़ल-लिखलक अँटाबेस होइत, दोसर स्कूलो-कौलेज कम रहने लोक पढ़िओ ने पबै छल। संयोग नीक बैसलै जिलाक कृषि विभागमे किरानीक नोकरी मनोहरकेँ भऽ गेल। जहिना दशमीमे दुर्गास्थान साँझ दिअ जाइसँ पहिने साँझ-देनिहार अपन-अपन घरक भगवतीक आगू साँझ दऽ लइए तखनि ने दसनामा देवालयमे जाइए, तहिना मनोहर नोकरीपर जाइसँ पहिने माता-िपताक असीरवाद लऽ लेब जरूरी बुझलक। खुशी तीनू गोटेक मनमे। मुदा तीनूक तीन रंगक। किए ने तीन रंगक होइत। हजारो रंगक फूलमे सुगंध होइ छै, सभकेँ अपन-अपन सुगंध सिरजन कऽ पसारैक हक छै।
दलानक ओसारपर सतदेव कोदारिमे पच्चर लगबैत रहथि। मनोहरकेँ खुआ आँगनमे माए असीरवाद देलक। आँगन-दलानक बीच मनोहरक मनमे उठल ओह, माएकेँ तँ कहि देलियनि जे नोकरीपर जाइ छी, ओ असीरवादो देलनि जे आब तोंही सभ ने ऐ घरक खुट्टा भेलहक। हम सभ तँ पाकल आम भेलौं। मुदा से नै जौं माएक एक रूप छन्हि, पिताक एक रूप छन्हि तँ तैबीच एकटा संयुक्तो रूप तँ छन्हिहेँ। तँए दुनू गोटेक ओइ रूपकेँ प्रणाम कऽ असीरवाद लेब। डेढ़िए परसँ बाजल-
“माए, कनी एम्हर आ।”
शुभ काजमे विलमैक दोख अपनापर माए केना लेती। अँइठे हाथे दरबज्जपर पहुँच बजली-
“की कहलह”
पिता-सतदेवकेँ मनोहर गोड़ लागि बाजल-
“बाबू, नोकरी करए जाइ छी।”
‘नोकरीपर’ कानमे पड़िते सतदेवक मन खुशिया गेलनि। सुगंधित फूलक फुलवाड़ी आ बिनु सुगंधक फुलवाड़ीक हवा जहिना दोरस रहैत तेना नै बूझि पड़लनि। असीरवाद दैत सतदेव मनोहरकेँ कहलनि-
“बौआ, डिक्शनरी जकाँ जौं तीनिए टा शब्दक कोष बना लेबह तँ मुइला पछातिओ बेर-बेर दर्शन होइते रहबह। भरल-पूरल देखि आत्मा जुड़ाइते रहत।”
सिनेह सिक्त सतदेवक शब्द सुनि मनोहर सहमि स्वीकारैत पुछलकनि-
“ओ तीन शब्द की छिऐ?”
“बौआ, झूठ नै बजिहऽ। दोसर, केकरोसँ एक्को पाइ डाँड़िहक नै। तेसर, दरबज्जापर जे मनुख-शक्लक आबथि हुनका एक लोटा पानिक आग्रह जरूर करिहनु।”
पिताक शब्दकेँ गुरु-पित वचन बूझि तत्काल तँ मनोहर गीरह बान्हि रखि लेलक, रखबो जरूरी छेलै। एगारह बजे आॅफिस पहुँचक छेलै। मुदा पिताक वचनकेँ हास्य शब्दकोषमे नै हहासक डरसँ चाइलेंजकोषमे लऽ अंगीकार केलक।
दुरगमनियाँ कनियाँ जकाँ मनोहर अपन उपस्थिति दर्ज करा, सभकेँ प्रणाम-पाती करैत, कोहवर जकाँ असकरे कुरसीपर बैस गेल। कोनो काज नै देखि चुनौल तमाकुलक गीरह जकाँ गामक गीरह खोलए लगल तँ भक्क दऽ पिताक असीरवाद मन पड़लै। होइतो अहिना छै जे जखनि रॉकैट तैयार भऽ उड़ैक रूप धारण करैए तखनि धरती छोड़ैसँ पहिने उनटा जाँच-पड़ताल होइ छै। मनोहरोकेँ जिनगीक पैछला कोनो बात मन नै पड़लै, पहिने पिताक वएह तीनू शब्द मन पड़लै जे तीन प्रश्न बनि जिनगीक आगूमे ठाढ़ भेल। जौं अपन प्रश्नक जवाब दइ जोकर नै छी तँ कोनो लजेबाक बात नै जे अपन कमजोरी केना सुहकारी। जाबे तक कोनो खेतमे नव सिरासँ जोति नव बीज नै देल जाइ छै ताबे नव फलक आशा केना हएत। कुरसीपर बैसल मनोहरक मनमे पिताक असीरवादक तीनू शब्द तीन प्रश्नक गाछ रूपमे ठाढ़ भेल। कुशल माली जहिना सभ फूलक अपन-अपन पतियानी हियबैत तहिना मनोहरो अपन तीनू शब्दक पाँति हियाबए लगल। मुदा सतरंगा मकान बनौनिहार इंजीनियर जकाँ गुनियाँ-परकालसँ नै गुनि, संकल्प बूझि विचारए लगल। ओना विचारक खण्डन-मण्डन जेते बेसी होइ छै ओकर बीज-स्वरूप दूधक मक्खन जकाँ ओते भेटै छै। मुदा मात्र दू घंटा ऑफिसमे रहैक छै। डेरो-डंटा ठीक नहियेँ भेल छै, तीन घंटा रस्ता काटि गामो जेनाइ छै। तँए जेते खण्डन-मण्डन हेबाक चाही तेते तँ नै मुदा तात्विक विचार जरूर केलक। ओना हनुमानजी जकाँ कखनो अकास मार्गपर नजरि पड़ै तँ विहाड़ि जकाँ भऽ जाइ, मुदा लगले महावीर जकाँ बदलि लिअए। ‘झूठ नै बाजब।’ कोन बड़का प्रश्न भेल। नान्हिटा प्रश्न अछि। ने हमरा एक सेलक जीवाणुक इतिहास देखक अछि आ ने सोनाक लंका। चौबीस घंटाक दिन-रातिमे जे समए संग अबैत जाएत आ विवेक कहैत जाएत तेतबे करबाक अछि। मनमे खुशी भेलै। जहिना तीन प्रश्नक उत्तरमे एक प्रश्न हल भेने पास नम्बर चलि अबैत तहिना मनोहरक मनमे पासक आशा जगलै। पास बदलि पासापर दोसर आस मारलक। ‘दोसरकेँ नै डाँड़ब।’ ईहो बड़ भारी प्रश्न कहाँ अछि? अपन खर्चमे कमी-बेसी भेने ने लोक करजदार होइए आकि कर्जदाता। जौं सरपट चालि पकड़ि चलब तँ किए दुनूमे सँ कियो भेँट हएत। मुदा समाजक बीच परिवारकेँ रहैक छै। सोल्हन्नी सरपट नै देखि मनोहरक मन अँटकल मुदा लगले घोड़ा जकाँ मन हीहीएलै-
“खगताकेँ जेते तक पचा सकब ओते पचाएब। आ बढ़ता लेल समाज अछि।”
दू-तिहाइ अंकक आशा नहियोँ देखि मनोहरक मन मानि गेलै जे कोनो बेसी ओझरी नहियेँ अछि। तेसर प्रश्न ‘दरबज्जापर एक लोटा पानि’ पर नजरि पड़िते मन ठमकि गेलै। अपने घरसँ तीन घंटाक रस्ता दूर रहब, दरबज्जापर बारह बजे दिन आकि बारह बजे राति जौं कियो आबि जाथि तखनि अपना बुते की हएत। अखनि माता-पिता जीबै छथि तँ अपन दुआर-दरबज्जाक मुड़ेरा अकास ठेकेता मुदा परोछ भेला पछाति की करबै? जौं अखनि नै विचारि बाट पकड़ि लेब तँ बेर-विपत्ति पड़लापर तँ सहजे लोकक बुधि हरा जाइ छै, तखनि विचारि पएब? वस्त्रक एक-एक सूत विलगा-विलगा जखनि मनोहर देखए लगल तँ बूझि पड़लै जे प्रश्न भारी कहाँ अछि। पीसक हले-हल बनबैक जन्मभूमि मातृभूमि भेल, सेवाभूमि कर्मभूमि भेल। मातृभूमि कर्मभूमि चलए तेतबे विचारैक अछि।
नोकरी भेलाक पनरह बरख पछाति मनोहरक माता-पिता मरि गेल छेलनि। अखनि धरि मनोहर अठवारे गाम-अबै जाइ छल। गामक तसवीर तँ तेना भऽ नै सुधरल मुदा अपना घरसँ खा-पी कऽ बच्चा बी.ए. तक पढ़ि सकैए। घंटा बितैत-बितैत डाक्टर ओइठाम पहुँच सकैए। तखनि गाम छोड़ब-तोड़ब नीक नै। जहिना माता-पिताक समए अबै जाइ छेलैं तहिना अगिलो परिवार सेने रहब। यएह सोचि मनोहर अपन परिवारकेँ गाममे रखलनि।
जोडा बड़दक जोत परिवार सतदेवक छेलनि। ओना जोड़ा बड़दक जोतक अर्थ विकृत भऽ गेल अछि। विकृत ई भऽ गेल अछि जे सए-सए बीघा जमीनबला खुट्टा उसरन कऽ लेलनि! तर्क देता ट्रेक्टर-थ्रेसरक मुदा अपने परदेशसँ अगहने-अगहन गाम पहुँचता। से नै, सतदेव मेहनती गिरहस्त छला। गिरहस्तीकेँ सभ रूप सजौने छला। कलमी-सरही आमक गाछी पाँच कट्ठा छन्हिहेँ। दू कट्ठा बँसवाड़ि, एक कट्ठा करजान, पाँच कट्ठा घराड़ीओ छन्हिहेँ। तीमन-तरकारीसँ लऽ कऽ वाड़ी-झाड़ी छन्हिहेँ। पानिक अपन बेवस्था केनहि छथि। जेहने सासुक चालि-चलनि तेहने पुतोहु-सुनैनोक भऽ गेलनि। गिरहस्तीओ काज सतदेवकेँ बँटाएले जकाँ रहनि। अढ़ाइ बीघा बाधक खेती अपन रहनि। तीमन-तरकारी, वाड़ी-झाड़ी-फुलवाड़ीक भार पत्नीक रहनि। जे सुनैनाक हृदैक रूप बनि गेलनि। मुदा सासु-ससुरकेँ परोछ भेने घरक सोल्हनी भार सुनैने उठा नेने छेली। सुनैनाक अभ्यन्तर कहनि जे ऐ घरक सोल्हन्नी कर्ता-धर्ता अपने छी। तेकरा जौं अपना जकाँ नै रखि बिनु आड़ि-मेड़क घर बना लेब तखनि किए कहै छिऐ जे नारी शोषण होइए। की एहेन नारी नै छथि जे पुरुखसँ मालिस करबै छथि। मुदा से नै ई भेल गप-सप्प।
जिला कार्यालयमे की खाली सरकारीए काम-काज होइए आकि जिला भरिक कथा-कुटुमैती, गाए-बड़द महिंसक खरीद-बिकरी, राजनीति कूटनीति, छलनीति, दुर्नित सभ कथुक जिला छी। भलहिं कामकाजी लोक काजक औगताइमे तारिकोपर जेता मुदा पाछूसँ वारंट नेने औता। मुदा तेतबे तँ नै अछि, कचहरी जाइ छी, भरि दिन केतए बैस समए गमाएब। तइसँ नीक किए ने पूर्बा हवाक गरपर बैस गाँजाक गंध पसारि सभ गजेरीकेँ एकठाम समेटब नीक। एक चेहरा अनेक रूप दुनियाँक नव हाल भऽ गेल अछि। के अपराधी आ के अपराध रोकिनिहार। विचित्र स्थिति अछि। जौं दू-तीन-चारिक जोगकेँ खिचड़ी कहब तँ चाउर, दूध, चीनी, मसालाक जोग खीर केना भऽ गेल। जौं से नै चाउर-दालि-अल्लू-पानिक बीच चीनीओ दऽ दिऐ तखनि की भेल। तँए सोझहे नून-चीनीक बात नै अछि।
सिंचाइ विभागक बड़ाबाबू छला जुगल किशोर। आब सेवा िनवृत्ति भऽ गेला। इलाकाक एक्के जातिक नै अधिकांश जातिक पजियारीक पेशा सेहो अपनौने। कार्यालय सभमे अहिना होइ छै एक चिन्हारे भेने तीन दिनमे हजार चिन्हरबा भऽ जाइ छै। सरकारीए काजक भाषामे जुगल किशोर निपुण नै, घटकैतीक भाषाक सेहो पाकल पड़ोर छला। हुनके भाँजमे मनोहर पड़ि गेला।
जखने जानकी एगारहम बरख टपि बारहममे पएर रखलक तखने सुनैना मनोहरकेँ जानकीक बिआहक भार सुमझा देलखिन। अखनि धरि मनोहरकेँ कथा-कुटुमैतीक बोध नै। भाँज लगलनि जे जुगल-किशोरक हाथमे छपड़िया पैकार जकाँ सएओ जोड़ा बड़द-गाए रहिते अछि। जिला कार्यालयमे मनोहरकेँ अपन पहिचान छेलनि। जइसँ काजक बोझो कम रहै छेलनि। एक दिन चारि बजे छुट्टी होइते जुगल किशोरसँ भेँट करैत अपन बात जानकी बिआहक रखलनि। जेना जुगल किशोरकेँ जीएपर रखल रहनि तहिना मनोहरकेँ कहलखिन जे कृष्णकान्त बी.ए. पास कऽ नोकरी लेल बौआइए मुदा लेन-देन दुआरे काज नै भऽ पबै छै। से जौं अहाँ अपनेसँ जा कऽ कहियनि तँ ओहिना माने बिनु लेन-देनेक काज भऽ जेतनि आ अहूँकेँ बिआहमे लेन-देनक भार नै पड़त। मनोहरक मन मानि गेलनि जे एक परिवारकेँ ठाढ़ होइक प्रश्न छै से जौं कहलासँ भऽ जेतै तँ उचित-उपकार दुनू भेल। अपनो काज ससरि जाएत।
बीचमे एकटा बाधा ठाढ़ भेल, ओ ई जे पहिने नोकरी होइ आकि बिआह। घटकैती भाषमे जुगल किशोर कहलखिन-
“मनोहर बाबू, अहूँ सभ दिन कागतेमे ओझराएल रहलौं, एतबो ने बुझै छिऐ जे जइ घर बेटी जाएत तेकरा घरो ने छै। दू-चारि मास कमा कऽ घर बनौत तखनि निचेनसँ बिआह हेतै। अखनि एगारहे-बारहे बरखक बेटी अछि, आब कि कोनो उ जुग-जमाना रहलै, आब तँ बीस-बाइसक चलनि भऽ गेल अछि। निको अछि।”
सोझमतिया मनोहर जुगल किशोरपर सोल्हनी बिसवास कऽ लेलनि। समए बितैत रहल बितैत रहल मनोहर निचेन जे बीस-बाइस बरखक बीचक काज टरि गेल।
स्थायी रूपे जखनि कृष्णकान्त बेवस्थित भेल तखनि जुगल किशोर अपन बेटीक बिआह कृष्णकान्तसँ पाँच लाख नगद गनि करा लेलनि। कृष्णकान्तो अपन पूर्व जन्मक कमाइ बुझलक। एक पट्टीमे नोकरी, दोसर पट्टीमे पाँच लाख संग कनियाँ। के हमरा सन भागमन्त हएत।
जानकी जखनि बाइसम बरखमे पहुँचल, तखनि सुनैना अंतिम वारनिंग मनोहरकेँ देलखिन। तखनि मनोहरकेँ चाँकि जगलनि। धर्म-कर्म बूझि मनोहर जुगल किशोरक गाम पहुँचला। तीन साल पहिने जुगल िकशोर सेवा-िनवृत्त भेल रहथि। दरबज्जापर बैसल जुगल किशोरक मन मनोहरकेँ किछु मोट बुझहेलनि। मुदा अपन काज तँ पहाड़ी इलाकामे लोक गदहो चढ़ि कऽ लइए। खैर, हमहूँ कोनो कुटुमैती करए थोड़े एलौं जे मान-रोख रखब। काजे एलौं काज करब जाएब तैबीच समैए कखनि बँचत जे पहुनाइ करब। बुढ़िओ बाघीन तँ फेर बाघीन छिऐ किने। मनोहरकेँ देखिते जुगल किशोर चपाड़ा दैत अभिवादन केलकनि-
“आउ-आउ मनोहरबाबू, आब तँ भेँटो दुर्लव। केम्हर-केम्हर...?”
मनोहर कहलकनि-
“जानकी बाइस बरखक भऽ गेल, सएह काजे आएल छी।”
अखनि धरि मनोहरकेँ नै बूझल जे कृष्ण कान्तक बिआह जुगल किशोरेक बेटीसँ भऽ गेलनि। मुदा ई दुनियाँक खेल छी जे दुनियाँमे रहितो लोक दुनियाँकेँ नै जानि पबैत अछि। जुगल किशोरक मनमे भेलनि जे मास दिन पहिने काज भेल आ आइ ई ताना-मारए दरबज्जापर चलि आएल। अपना सीमा कुकुरो बताह। जुगल किशोर सोझहे कहलखिन-
“ऐठामसँ चलि जाउ, नै तँ पुलिसकेँ बजाएब!!”
ओना जुगल किशोरक बात मनोहरकेँ तेते कठानि नै लगलनि जेते लागक चाही। किएक तँ अपन दरबज्जापर उचित-अभ्यागत लेल पुलिस आनी, सएह तँ मिथिलाक दरबज्जा छी। मुदा पुलिस नाओं सुनि मनोहर भरमे-सरमे घरमुहाँ भेला।
तही दिनसँ आॅफिसक काजमे उन्टा-फेड़ हुअ लगलनि। जइसँ पागल घोषित कऽ देल गेला।m m m
Subscribe to: Post Comments (Atom)


c: text/html

text:
गुरुवार, 25 फ़रवरी 2016
Home मैथिल सेवा संस्थान Feature समस्त मिथिलांचल वासी सँ एक अपील
समस्त मिथिलांचल वासी सँ एक अपील
नमस्कार श्रीमान,
महोदय, हमसब किछ नवयुवक /नवयुवती मिल एक संस्था के स्थापना क रहल छी, जेकर नाम छी मैथिल सेवा संस्थान। ओना ते एहि संस्थाक स्थापना 15 अगस्त 2015 के भेल, मुदा एखन धरि संस्थाक पंजीकरण प्रक्रिया पूरा नै भेल छैक ताहि लेल जाधरि पंजीकरण प्रक्रिया पूरा नै भ जाय कानूनन तौर पर संस्था कs स्थापित नै मैन सकैत छी।
चुकी १० सँ १५ दिन के भीतर संस्थाक पंजीकरण प्रक्रिया पूरा भजायत ताहि लेल "मैथिल सेवा संस्थान (टीम)" अपने कs एहि संस्था संग जुरबाक लेल आमंत्रित करैत अछि। हमरा सब कs अपनेक सहयोग प्राप्त होयत इ पूर्ण विश्वास अछि।
महासय कs कहे चाहब जे मैथिल आर मिथिला लेल हजारो संस्था चली रहल अछि। मुदा एहि संस्था केर उद्देश्य सब सँ हटी के छैक। ई संस्था सिर्फ डोनेसन प्राप्त करबाक उद्देश्य सँ नै अपितु संस्थाक सब सदस्य द्वारा मासिक 100/- रुपैया केर सहयोग राशि जमा करी मैथिल आर मिथिलाक लेल काज करबाक लेल बनल अछि।
सभ सदस्य द्वारा जमा कराओल गेल राशि संस्था निम्न मद में खर्च करत;
(क) रक्तदान शिविर,
(ख) बाल-वृद्धचि कित्सा शिविर,
(ग) शिक्षा स्तर लेल नेना सभ केर जागरूकता,
(घ) गृहउद्योग केर बढ़ाबा आ प्रचार -प्रसार,
(ङ) मैथिली चित्रकला केर विकाश आ प्रचार-प्रसार,
(च) असहाय मैथिलक कोनो तरहक गम्भीर उपचार लेल सहयोग,
(छ) छात्र सभ के संगे बेरोजगार मुक्ति लेल डिजिटल नौकरी केर तलाश करी ओहि संग जोरबाक प्रयाश।
चुकी इ संस्था नव अछि ताहि लेल बेसी किछ नै कहब, बस एतबा निहोरा करब जे अपने कम सँ कम एक बरख हमरा सब के संग दी। एहि एक बरख में संस्थाक रिजल्ट अपने खुद देख लेब।
संस्थाक विस्तृत जानकारी लेल निचा केर लिंक देखी:
वेबसाइट: www.maithilsevasansthan.org
फेसबुकग्रुप: www.facebook.com/groups/
maithilsevasansthan/
फेसबुकपेज: www.facebook.com/
maithilsevasansthan/
अपनेक प्रतिउत्तर के हम सब राह जोहैत छी.......
टीम मैथिल सेवा संस्थान
सम्पर्क मोबाइल:+91 9546639240, 8809809172, 7666817725.
Labels: मैथिल सेवा संस्थान, Feature

robotstxt: allowed

filter: keep


text:
‘राज्जा रानी’ सँ दहेज प्रथा विरुद्ध स्वयं-संकल्प लेल भेटत प्रेरणा, विराटनगर सँ फिल्म प्रोमोशन शुरू
विराटनगर, २१ दिसम्बर, २०१७. मैथिली जिन्दाबाद!!
दहेज मुक्त मिथिलाक ब्रान्ड एम्बेसडर दीपक केर नेपाल मे कयल गेलनि सम्मान
मिथिला हमर मातृभूमि थिक, ई अत्यन्त प्राचीन और सुसभ्य संस्कृति केर विरासत होएतो वर्तमान समय विभिन्न कूरीति सभक कारण अत्यन्त पिछड़ल क्षेत्र मे परिणति पाबि अपन प्रतिष्ठा समाप्त करैत जा रहल अछि। हम गाँव-गाँव और शहर-शहर मे दौड़ लगाकय ‘दहेज भगाउ बेटी बचाउ’ नाराक संग सब लोक सँ एहि कूप्रथा केँ दूर करबाक लेल मुहिम चला रखने छी। एहि क्रम मे दहेज मुक्त मिथिला जे कि भारतक संग-संग नेपाल मे सेहो कार्यरत अछि, दुनू देशक मिथिला क्षेत्र केर लोक मे जनजागरण अभियान चलबैत आबि रहल छी – एहि संस्थाक ब्रान्ड एम्बैसेडर केर तौर पर अपन अभियान नेपाल मे सेहो विराटनगर सँ शुरु केलौं अछि। – ई कहब अछि दहेज केर खिलाफ मुहिम चलेनिहार मैराथन धावक आर के दीपक केर।
नेपालक औद्योगिक नगरीक रूप मे मशहूर दोसर सबसँ पैघ महानगर विराटनगर मे ‘भोर’ तथा नेपाली-मैथिली दुनू भाषा मे बनल फिल्म राज्जा रानी केर संयुक्त पहल मे फिल्मक प्रोमोशन करबाक संग बाल-विवाह तथा दहेज प्रथा केँ खत्म करबाक लेल चलायल जा रहल देशव्यापी अभियान मे आर के दीपक केँ विशेष तौर पर आमंत्रित कयकेँ सम्मानित कयल गेल अछि।
‘राज्जा रानी’ दहेज प्रथा पर जनजागरण केर सन्देश देबाक साथ भरपुर मनोरंजन देबाक लेल बनल नेपाली भाषा केर फिल्म छी। ‘भोर’ नामक संस्था जे पैछला १३ वर्ष सँ मिथिला क्षेत्रक संग-संग पूरे नेपाल देश मे दहेज प्रथा व बाल विवाह रोकबाक लेल राष्ट्रीय मुहिम चलबैत आबि रहल अछि, ताहि संस्था द्वारा फिल्म राज्जा रानी केँ मैथिली भाषा मे सेहो बनाकय नेपाल तथा भारत केर लगभग ८ करोड़ मैथिलीभाषी जनमानस मे एहि फिल्मक माध्यम सँ दहेज जेहेन कूप्रथा समाप्त करबाक लेल आत्म-संकल्पित करेबाक महत्वपूर्ण कार्य कयल जेबाक लक्ष्य लेल गेल अछि। संस्थाक संयोजक राजकुमार महतो कहलनि जे जाबत धरि हमरा लोकनिक समाजक लोक एहि कूप्रथा केँ दूर नहि करत ताबत धरि एतुका ख्याति और सामाजिक-आर्थिक-सांस्कृतिक विकास नहि कयल जा सकैत अछि, ताहि हेतु हम फिल्म जेहेन प्रभावशाली मीडिया केर मार्फत वृहत् स्तर पर ई मुहिम चलेबा मे सहजता केँ देखैत करीब ५० लाख केर अतिरिक्त बजट सँ १.२५ करोड़ केर बजट मे बनल नेपाली भाषाक मूल फिल्म केँ मैथिली भाषा मे बनायल गेल अछि। एहि फिल्म केँ देखबाक लेल पूरे नेपाल देश मे लगभग १० पैघ शहर-गाम मे सीधे जनमानसक संग जुड़िकय प्रोमोशन कयल जा रहल अछि। ऐगला ५ जनवरी केँ ‘२०१८ – नव वर्ष’ केर नव सौगात जेकाँ मैथिलीभाषी सभक लेल हो और लोक एहि फिल्म केँ देखिकय पूर्व मे देखल अनेकों कमी-कमजोरी केँ बिसैर जायत, मैथिली फिल्म जगत् मे ई नव क्रान्ति आनत से तय छैक, महतो ई दावीक संग कहलनि।
विराटनगर मे आयोजित शो दहेज मुक्त मिथिलाक अन्तर्राष्ट्रीय संयोजक प्रवीण नारायण चौधरीक संयोजन मे १९ दिसम्बर केँ स्थानीय बखरी बगीचा मे खुल्ला मंच पर कयल गेल। एहि कार्यक्रम मे नेपाल केर नवनिर्वाचित सांसद तथा पूर्व मंत्री लालबाबू पंडित मुख्य अतिथि छलाह, ओतहि विराटनगर महानगरपालिकाक महापौर भीम पराजुली विशिष्ट अतिथिक तौर पर मौजूद छलाह। सभाक अध्यक्षता विराटनगर केर वार्ड नंबर १२ केर वडा अध्यक्ष हीरा कामत द्वारा कयल गेल। मंच संचालन स्वयं संयोजक प्रवीण नारायण चौधरी आर संग मे सुप्रसिद्ध रेडियो उद्घोषिका राधा मंडल द्वारा कयल गेल।
फिल्म अभिनेत्री केकी अधिकारी तथा अभिनेता नाजिर हुसैन केर अलावे गायक नरहरि प्रेमी व गायिका सुनाम लो सब मंचीय प्रस्तुति दय केँ दर्शक सबकेँ झूमबाक लेल मजबूर कय देलनि। एहि फिल्म केर एक गीत ‘चिपक चिपक चिपकय छै राज्जाजी के तस्वीर – दिल के भित्ता में ओ रे दिल के भित्ता में’ केर रिलीज सेहो कयल गेल, और एहि गीत पर फिल्म केर हिरो-हिरोइन नाचिकय प्रमुख अतिथि सांसद लालबाबू पंडित केर संग अन्य अतिथि ओ दर्शक सब केँ नाचय लेल बाध्य कय देलनि।
एहि कार्यक्रम मे स्वर केर धनी गायक विरेन्द्र झा, गजलकार अलाउदीन मियाँ बेचैन केर संग गायिका अंजला, गायक रोहित लाल यादव तथा हास्य-प्रहसन पिंकी मेहता एवं बैद्यनाथ ठाकुर केर जोड़ी द्वारा पेश कयल गेल। भोर एवं राज्जा रानी फिल्म केर संयुक्त आयोजन द्वारा विराटनगरक कतेको रास नामचिन सामाजिक अभियन्ता सबकेँ सम्मान कयल गेलनि जाहिमे राधा मंडल, वन्दना चौधरी, वसुन्धरा झा, आशा झा, कुशेश्वर राजवंशी, राकेश रौशन यादव, प्रवीण नारायण चौधरी, आर के दीपक, मंजू मंडल एवं भास्कर चौधरी शामिल छलाह।


text:
मुजफ्फरपुर। शहर क लोक आब बेखौफ भ कए घर आ बाहर रहि सकैत छथि। जी हां, जिला प्रशासन एकर पुख्ता व्यवस्था करि रहल अछि। आब कोनो अपराधी वारदात कए अंजाम द कए प्रशासन क नजरि स नहि बचि सकैत अछि। पूरा शहर ‘क्लोज सर्किट कैमराÓ क नजरि मे रहत। जिला प्रशासन शहर क भीड़-भाड़ वाला इलाका आ प्रमुख चौराहा पर एकरा लगेबाक निर्णय लेलक अछि। एकर अलावा वोटिंग पार्क आ प्रमुख चौराहा पर हाई मास्ट लाइट आ शहर कए जाम स निजात देबा लेल प्रमुख सड़क कए वन-वे करबाक निर्णय सेहो लेल गेल अछि। इ निर्णय सब मुजफ्फरपुर शहर क विकास क मद्देनजर सौंदर्यीकरण, यातायात व्यवस्था आ अन्य समस्या लेल जिला परिषद क सभागार मे आयोजित प्रशासनिक बैठक मे लेल गेल। बैठक बाद डीएम आनन्द किशोर कहला जे बैठकक दौरान कुल 13टा महत्वपूर्ण निर्णय लेल गेल अछि। एहि मे शहर क प्रमुख चौराहा पर हाई मास्ट लाइट, सफाई व्यवस्था दुरुस्त करब, शहर मे नो इंट्री 9 बजे क जगह आब 10 बजे तक करब शामिल अछि। शहर स्थित जुब्बा सहनी पार्क, इंदिरा प्रियदर्शनी समेत अन्य पार्क कए आओर खूबसूरत बनेबाक संगहि शहर क प्रमुख चौराहा पर क्लोज सर्किट कैमरा लगाउल जाइत। ओ कहलथि जे सिकन्दरपुर मन आ अन्य पोखरि मे वोटिंग क व्यवस्था कराउल जाइत, नारायणपुर अनंत स एनएच-28 सड़क क मरम्मत कराउल जाइत आओर 20 नवम्बर तक आमगोला फ्लाई ओवर चालू करबाक निर्णय सेहो बैठक मे लेल गेल अछि।
मुख्य पृष्ठ समाद विशेष मुजफ्फरपुर मे लागत क्लोज सर्किट कैमरा


text:
बुधवार, 25 जनवरी 2012
Home Unlabelled
छोड़ी दिय आँचर पिया परेशान नै करू
सदिखन प्रेमलीला पैर एतेक धियान नै धरु
रखु सम्हैर जुवानी जिआन नै करू
होबए दिय कने राईत एखन हैरान नै करू
प्रेम सागर में डुबकी लगाएब हम अहांक संग
मोन के सम्हैर रखु पिया एखन नै करू तंग
अरमान अहांक पुराएब हमरो मोन में अछि उमंग
रखु मोन पैर काबू पिया हम आएब अहांक संग
सास मोर आँगन नंदी बैसल छथि ओसार
ससुर मोर दलान दियर जी बैसल छथि दुवार
लाज सरम सं देह कपैय नीक लगैय नहि दुलार
पैयाँ परैतछि सैयां जी खोलिदिय नए केवार
घरक मर्यादा रखु पिया करू नै नादानी
घर केर जुनी बुझियौ बलम फ़िल्मी कहानी
लोक बेद्क रखु मन बनू नै अज्ञानी
छोड़ी दिय आँचर सैयां करू नै मनमानी
रचनाकार:-प्रभात राय भट्ट


text:
कार्यक्रम म' उपस्थित उर्जा मंत्री विजेन्द्र यादव कहला कि ई योजना सरकार केर सभ सँ पैघ योजना अछि आर एहि योजनाक अन्तर्गत अगला दुइ बरख म' हर घर क' बिजली देबाक लक्ष्य पूरा क लेल जायत। उर्जा मंत्री कहला कि योजना केन्द्र केर सहयोगक बगैर पूरा कायल जे रहल अछि आर प्रोजेक्ट म' एडीबी केर सहयोग लेल गेल अछि।
ओतहि, उप मुख्यमंत्री तेजस्वी यादव कहला कि सरकार एक बरख म' सात निश्चय क' पूरा करबाक लेल प्रतिबद्ध अछि। चुनाव के दौरान जनता सँ कायल गेल वादा लगातार पूरा भ' रहल अछि।
कार्यक्रम क' संबोधित करैत मुख्यमंत्री नीतीश कुमार कहला कि गाम म' विद्युतीकरण के काज अपेक्षा के अनुकूल नहि छल। सरकार हर घर क' बिजली केँ कनेक्शन देबाक फैसला लेना अछि। बिहार क' केन्द्र सँ आवंटित बिजली सेहो नहि भेटैत अछि। राज्य म' बिजलीक खपत औसतन 258 यूनिट अछि। मुख्यमंत्री कहला कि 20 नवम्बर 2016 क' सरकार रिपोर्ट कार्ड जारी करत।


text:
पीडित परिवारक सदस्यक मुताबिक यदि थानेदार तत्क्षण कार्रबाई करितथि, आरोपी केँ पकैड़ लs जइतैथ त संभवतः नैन्सीक जान बचि सकैत छलैक। शंका जतायाल जा रहल अछि जै आरोपी अपनहि घर मे पीडिता केँ नुकौने छल।
एम्हर घर मे अनेक शंकाक अवस्था बनितो बेर-बेर आरोपी व्यक्ति दिश सभक ध्यान जाएत रहलाक बादो सीमित सामर्थ्यक कारण ओहि राति बस चिन्ता मे सभ कियो समय बितेलक। एम्हर-ओम्हर इजोत बाड़ि-बाड़िकय तकैया होएत रहल मुदा नैन्सी न खेत-पथार मे, नहिये कलम-गाछी मे, नहिये अगल-बगल केर गाम मे कतहु नहि भेटलीह।
ऐगला दिन पोखैर सब मे सेहो जाल-ताल खसाओल गेल जे कहीं कतहु पानि-तानि मे त नहि डूबि गेल। मुदा कतहु कोनो सुराक नहि लागल। बियाहक घर - सब तैयारी पूरा - आब कोना कि कएल जाय परिवार मे बड पैघ उहापोहक अवस्था बनि गेल छल। एम्हर १२ वर्षक नावालिग बच्चाक मारिकय लहास कपड़ा मे बान्हि केँ तिलजुगा नदी मे फेक देल गेल। लहास पारिवारिक सदस्य केर 27 मई साँझ 5 बजे करीब तिलजुगा नदीक किनार में भेटल आ फेर पुलिस पर हत्या आदिक अनुसंधान केर दबाव बनल।
पुलिस द्वारा तफ्तीशक कार्य पहिल दिन द्रुत कार्रबाई मे ढिलाइ भेल हो, मुदा बाद मे खोजी कुत्ता सँ सब बातक छानबीन भेला पर खोजी कुत्ता ३-३ बेर आरोपी व्यक्तिक घर मे पैसल। जाहि चक्कू सँ ओकर गला रेतल (काटल) गेल ओहो चक्कू आरोपीक घर सँ भेटल अछि, परिवारक सदस्य कहलनि। थानेदार सँ गप केलापर पता चलैत अछि जे साक्ष्यक खोजी आ अनुसंधान एखनहु जारी अछि। थानेदार दुइ आरोपी केँ पकड़बाक आ जेल चलान करबाक बात सेहो गछलैन। सोशल मीडिया पर नैन्सी केँ न्याय देबाक लेल ऊफान मचल अछि।चारूकात एहि घटना सँ कोहराम मचि गेल अछि।


text:
एहि कांड मे एखन धरी 25 हिन्दूकेँ ग्रिफ्तार काएल गेल अछि, ओतहि एहि कांड के मुस्लिम मुख्य आरोपी सह पूर्व बिधायक प्रतिनिधि क' बिहार सरकार के निकम्मा पुलिस पदाधिकारी एखन धरी पकारबा मे नाकाम छथि। निर्दोश लोग सभके गिरफ़्तार काएल जे रहल अछि। मुस्लिम समुदाय आओर पुलिस द्वारा गिरफ़्तार लोग सभके बर्बरता पूर्वक थानामे पिटल गेल आओर नवाह के शोभा यात्रा पर पथराव काएल गेल।
पुलिस के बर्बरता सँ पूरा इलाका मे दहशत पसरल अछि। स्थानीय लोग सभक मांग छैन्ह कि अविलम्ब सरकार दोषी पुलिस पदाधिकारी सभ पर कारवाई करैत निर्दोष लोग सभके रिहा करबैत मामला केँ न्यायिक जाँच कराओल जाए आओर मुख्या आरोपी सह पूर्व बिधायक प्रतिनिधि क' गिरफ़्तार काएल जाए।


text:
Sunday, June 7, 2015
मुफतिया माल (कथाकार- जगदीश प्रसाद मण्डल)
हेमकान्त बाबू आ दिवाकान्त काका लङ्गोटिया संगी। ओहन लङ्गोटिया संगी नहि, जे कुश्तीक अखड़ाहाक होइए, आ ने वएह जे बुढ़ाड़ीमे घर-परिवार छोड़ि वा छुटि गेने लङ्गोटा धारण करैत लङ्गोटिया संगीक संग तीर्थ-व्रर्त, कीर्तन-भजनमे अपन दिवस गमबैत अछि। ओहो लङ्गोटिया संगी नहि, जे बाल-बोधकेँ बोधि माए जखन लङ्गोटा पहिरा बच्चाकेँ ऑंगनसँ अगुआ टोल-पड़ोसक बच्चाक संग खेलैले छोड़ि दइत।
हेमकान्त बाबू आ दिवाकान्त कक्काक बीच ओहन लङ्गोटिया सम्बन्ध छन्हि जे गामक स्कूलमे दुनू गोरेकेँ लङ्गोटा पहिरौने पिता दाखिला करौलखिन। तहियेसँ दुनू गोरेक बीच सम्बन्ध रहलनि। भिनसुरका समाचारमे जहिना रेडियो-टी.बी. रातुक घटना सबहक प्रसारण करैत, तहिना सौंझका समाचारमे दिनुका घटना प्रसारित करिते अछि। वएह भिनसुरका समाचार गाम-समाजक सुनै-बुझैले चाह पीब पान खा दिवाकान्त काका पलंगपर सँ उठि विदा होइते रहथि तखने भातीज- रवि शंकर- आबि कहलकनि-
“काका, अनर्थ भऽ रहल अछि!”
दिवाकान्त काका तीन साल पहिने कौलेजसँ सेवा निवृत भेल छथि, भातीजक बातक कोनो अरथे ने लगलनि। अर्थो केना लगितनि, जे शब्द अपने अनर्थ अछि ओकर अर्थे की हएत। तैबीच रवि शंकर ऐ ताकमे दिवाकान्त दिस ऑंखि उठा-उठा तकैत जे काका अकचकाइत किछु बजता, मुदा से किछु ने देखलक। देखबो केना करैत काका अपने अथाहमे उगऽ-डुमऽ लगला। तखन केना केकरो घटना सुनि अकचकेबे करितथि। मुदा से भेल नहि। खगेन्द्र जकॉं खगक भाषा बुझैक खियालसँ दिवाकान्त काका पुछलखिन-
“बौआ, रातिमे कोनो तेहेन घटना केतौ भेल?”
घुमौन बात बजैक कारण रवि शंकरक रहै जे दुनू गोरे माने हेमकान्तो बाबू आ दिवाकान्तो कक्काक बीच घनिष्ठ सम्बन्ध, तँए परदाक बीच अपन विचार रखने छल। मुदा घटना तँ घटना छी। ओना घटनोक प्रसारण केते ढंगसँ होइते अछि, केतौ तिलकेँ तार बना प्रसारण होइत तँ केतौ तारकेँ तिल बना देल जाइए, तँए तिलकेँ तिल आ तारकेँ तार कहि प्रसारित नइ होइए, एहनो तँ नहियेँ अछि, सेहो तँ होइते अछि। कनी आगू ससरैत रवि शंकर बाजल-
“काका, अहॉंक संगीकेँ तँ...?”
कहि रवि शंकर चुप भऽ गेल। ‘संगी’ सुनि दिवाकान्त काकाकेँ मन आगू बुझैक हुलास जगलनि। बजला-
“बौआ, एना तम्माक मुड़ी छोपि कऽ नइ बाजह।”
ओना रवि शंकरो बुझैत जे तेलिया-फुलिया लगा दिवाकान्त काका ने अपने बजै छथि आ ने अनके मुँहक नीक लगै छन्हि। मुदा बुझैक जिज्ञासा तँ छनिहें। रवि शंकर बाजल-
“काका, हेमकान्त काकाकेँ बेटा कपार फोड़ि देलकनि।”
‘बेटा कपार फोड़ि देलकनि’ सुनिते दिवाकान्त कक्काक माथमे कठझालि जकॉं झन्न दऽ उठलनि। रवि शंकरोक मनमे भेल जे भरिसक संगीक कपार फुटब सुनि काका बेथा गेला, बेथापर बेथा लादब नीक नहि। तँए जान छोड़ा घसकिये जाएब नीक हएत। बाजल-
“काका, कनी दूध-ले जाएब, परसुका नोत अछि, जाइ छी।”
‘हँ-हूँ’ दिवाकान्त काका किछु ने बजला। रवि शंकर चलि गेल।
एक संग अनेको प्रश्न दिवाकान्त कक्काक मनमे सिनेमाक रील जकॉं नाचए लगलनि। ऐ अवस्थामे बेटा कपार फोड़ि देलकनि! ओना रेडियो-अखबारमे एहेन समाचारक कमी नहियेँ रहैए मुदा लगक लोक सभ दिन हेमकान्त रहला। जखन समाचार कानमे पहुँच गेल तखन जँ खोज-पुछारि नइ करियनि, जिज्ञासा नइ करियनि सेहो केहेन हएत। मुदा खोजो-पुछारि करै-करैमे भेद तँ अछिए। नीक काजक खोज-पुछारि आ अधला काजक खोज-पुछारिमे अन्तर तँ अछिए। अधला काजक खोज-पुछारिक एकटा माने ईहो तँ अछिए जे व्यंग्य-स्वरूप खोज-पुछारि करऽ आएल छथि!
मुदा लगले मनमे उठि गेलनि जे हमरा कान तक समाचार आबि गेल से हेमकान्त केना बुझता जे हमर आशा भेँट करैक वा जिज्ञासा करैक हेतनि। फेर लगले मनमे उठि गेलनि जे ई तँ भेल अपन मुँह नुकाएब। नीक आकि बेजए ओ केलनि, बेटा हुनका कपार फोड़लकनि, आ मुँह नुकाबी हम, ईहो तँ नीक नहियेँ हएत। असमंजसमे पड़ल दिवाकान्त काकाकेँ ने अक् चलनि आ ने बक्। मुदा लगले भेलनि जे रवि शंकर तँ एतबे बाजल जे ‘बेटा कपार फोड़ि देलकनि।’ किए फोड़लकनि, केना फोड़लकनि से तँ नहि बाजल तँए धड़फड़ा कऽ पहुँचबो आ जर-जिगेसा करबो जरूरी नहियेँ अछि। कोनो कि हम डाक्टर छी जे मलहम-पट्टी करबनि। मन थीर भेलनि। थीर होइते मन नचलनि। मन नचलनि ई जे धड़फड़मे हेमकान्तक ऐठाम जाएबो नीक नहियेँ, दुनू बापुतक बीचक बात छी। जखने एक दिस जाएब तखने दोसर दिससँ जाएब।
होइते छै जे दू गोरेक झगड़ामे जखने एकसँ कियो गप करैए तखने दोसर बुझैए जे किछु सिखा-बुधी कऽ रहल अछि। दिवाकान्तकेँ फेर भेलनि जे हेमकान्ते बाबूटा हमरा अपन संगी नइ बुझै छथि, से नइ ने अछि। गामक के कहए जे कौलेजोक चिनहरबा, अड़ोसो-पड़ोसीओ आ गौऑं-घरूआ तँ बुझिते अछि। से नइ तँ पहिने नीक जकॉं घटनाक घटित घटक बूझि कऽ जाएब वा नइ जाएब से विचारब। संगबे रहला तँ स्कूल-कौलेजक पढ़ाइ आ नोकरी धरिक रहला, एकर माने ई नइ ने भेल जे जइ घटनामे हेमकान्तक कपार फुटलनि तइमे हम हुनकर संग रहियनि। जाइ कि नइ जाइ, तेकर हँ-निहँस दिवाकान्त काका काइए ने पाबि रहल छथि। मनमे उड़ी-बीड़ी तँ लगले छन्हि।
फेर भेलनि जे दोसर-तेसरसँ पुछि कऽ पहिने भँजिया ली आ पछाति जाएब आकि नइ जाएब से विचार कऽ लेब। मुदा लगले भेलनि जे गामोक लोक तँ बेसी तीन-तसिये अछि, कियो हेमकान्त दिससँ बाजत तँ कियो शिलाकान्त दिससँ, जइसँ नीक जकॉं भॉंजो लगब तँ कठिने अछि। दिवाकान्त कक्काक नजरि घुमैत-फिड़ैत उमाकान्तपर पड़लनि। उमाकान्ते गाममे एहेन लोक अछि जे दूध-पानि बेड़ा कऽ बजैए। जइसँ सत् बात बुझैमे आबि जाएत।
मुदा लगले फेर भेलनि जे जँ कहीं उमाकान्तोकेँ अपन देखल-सुनल नइ होइ आ उहो उड़न्तीए कहि दिअए तैयो तँ भॉंज नहियेँ पएब। फेर भेलनि जे हाथ-पर-हाथ रखि चुपचाप बैसबो तँ नीक नहियेँ हएत। से नइ तँ उमाकान्ते ऐठाम पहुँच भॉंज लगाएब नीक रहत। तहूमे वेचारा जँ अपने काने सुनने हएत सेहो कहिये देत आ जँ केकरो आनक मुँहक सुनने हएत सेहो कहिये देत। किछु अछि उमाकान्त तँ बागर धान जकॉं आनसँ नमहर तँ अछिए। सेठ-साहुकार जकॉं लौली-बाजी दइ बला नहियेँ अछि...। यएह सोचि दिवाकान्त काका उमाकान्तसँ भेँट करऽ विदा भेला।
संयोग कहियौ आकि घटना, उमाकान्तो हेमकान्ते बाबू ऐठामसँ अबैत रस्तेमे रहए कि दिवाकान्त कक्काक नजरि पड़लनि। कोनो नीक बोल सुनैले वचनामृतक खगता होइते अछि। दिवाकान्त काका बजला-
“उमाकान्त, तोँ बड़ भाग्यशाली छह, बहुत दिन जीबह!”
दिवाकान्त कक्काक आसिर वचन सुनि उमाकान्तोक मन ठनकल, ठनकल ई जे एना अगुरवारे तँ दिवाकान्त काका कहियौ आसिर-वचन नहि कहै छला, आइ किए...? फेर लगले उमाकान्तक नजरि दुनू गोरे- दिवाकान्त-हेमकान्त-क सम्बन्धपर पहुँच गेल, बाजल-
“काका...!”
‘काका’ कहि उमाकान्त चुप भऽ गेल। उमाकान्तकेँ चुप होइत देखि दिवाकान्त कक्काक मन तर-ऊपर हुअ लगलनि। जँ नीक समाचार रहैत तँ ढोल पीट-पीट बजैत, मुदा बकार बन्न भऽ गेलै! जरूर किछु तेहेन बात अछि जे बजै ने चाहैए। दिवाकान्त काका कहलखिन-
“उमा, तोँ अपनाकेँ आन किए बुझै छह। बेटा-भातिज भऽ कऽ एना धखाइ किए छह?”
दिवाकान्त कक्काक विचार उमाकान्तक मनकेँ उत्साहित केलक। उत्-सुक मने उमाकान्त बाजल-
“काका, बजैत लाज होइए, तँए...।”
‘तँए’ सुनि उमाकान्तकेँ हड़बड़बैत दिवाकान्त काका कहलखिन-
“कनीको रखि-जोगा कऽ नइ बाजह। तोरा धाख कथीक होइ छह।”
उमाकान्त बाजल-
“काका, हेमकान्त कक्काक पत्नी आठ-नअ बरख पहिने मरलखिन से तँ बुझले अछि।”
“हँ-हँ किए ने बुझल रहत। हुनकासँ एक साल पहिने हमरो पत्नी मुइली। दसम बरखी एक मास पहिने केने छेलियनि। हिनकर दस तँ हुनकर नअ बर्ख भेबे केलनि।”
दिवाकान्त कक्काक बहैत मनकेँ अपना दिस मोड़ैत उमाकान्त बाजल-
“ओ[1] केहेन धुड़फन्दा लोक छथि से तँ बुझले अछि।”
‘धुड़फन्दा’ सुनि दिवाकान्तो कक्काक मन धुड़खेल खेलऽ लगलनि। बजला-
“बौआ उमाकान्त, तोरा बुझल हेतह की नइ, हम ओइ बिआहोमे बरियाती रही, राज मोरंगमे की-की भेल से की कहबह।”
कहि काका विस्मित हुअ लगला। दिवाकान्त काकाकेँ विस्मित होइत देखि उमाकान्तोक जिज्ञासा जगल। बाजल-
“काका, एना किए अदहे मुहसँ निकलल आ अदहा मुहेँमे रहि गेल?”
एक तँ ओहिना दिवाकान्त काका, जहियासँ कौलेज छोड़लनि तहियासँ वतरसिया[2] भऽ गेल छथि तैपर उमाकान्तक मोलामा पाबि दिवाकान्त काका बमैक कऽ उगलऽ लगला-
“उमा बौआ, हेमकान्त बेटाक बिआहक बात-चीत पक्का केलनि। तेरह लाख नगद, अतिरिक्त आधुनिक वस्त्र-जात आ तीन सए बरियातीक बेवस्था। कन्याँगतोक मनमे मस्ती चढ़ले रहै, हरे-हरे सभ किछु गछिए नै लेलकनि जे अगुरवारे दाइओ देलकनि। बरियातीमे हमहूँ रही।”
उमाकान्त-
“तखन तँ अहॉंकेँ सभ बात बुझले अछि।”
जहिना रटल बात उझकी मारि-मारि मुहसँ निकलऽ चाहैत तहिना दिवाकान्तो कक्काक मनमे उझकी उठैत रहनि, ओना तेरह लाख रूपैआ सुनि उमाकान्तकेँ अपन समाचारक सत्यापन भऽ गेल। सत्यापन ई जे वएह रूपैआ कपार फोड़ै-फोड़बैक कारण छल। मुदा आरो बेसी भॉंज लगबैक जिज्ञासा उमाकान्तक मनमे जगले रहइ। जागल लोक जहिना ऑंखि उठा-उठा चारूकात तकैत तहिना उमाकान्तो आगूक बात बुझैक कोशिशमे पियासल बटोहीक नजरि गढ़ि, दिवाकान्त काकापर समधानल तीर छोड़लक। तीर जेना दिवाकान्त कक्काक बीचला छातीमे लगल होन्हि तहिना छातीक पीड़ासँ पीड़ित होइत बजला-
“बौआ उमा, छाँह-छूँहमे बात बुझिये गेलौं, मुदा तेकरा अखन रहऽ दहक, बूढ़-पुरान भेलौं, कखन छी कखन नइ रहब, तेकर कोनो ठीक अछि।”
आगूक बात दिवाकान्त कक्काक मनेमे रहनि आकि तइ बिच्चेमे अपन गोटी लाल होइत देख उमाकान्त बाजल-
“काका, अहूँ जँ तगेदे भरोसे रहब जे उमाकान्त फल्लाँ-फल्लॉं बात पुछत तखन ओकरा बुझा कऽ कहबै से अहीं कहू जे अहॉं सन भेल?”
ओना दिवाकान्त काका दृष्टिकूटो आ चिक्कारीओ भाषाक अनुभवी शिक्षक कौलेजमे बुझल जाइ छला, मुदा विद्यालय आ समाजमे की दूरी बनल अछि सेहो तँ बुझिते छथि। तँए सेवा निवृतिक पछाति दिवाकान्त काका कौलेजक विषयकेँ कौलेजेमे निवृत कऽ समाजमे सामाजिक विषय धारण कऽ अपन बदलैत परिवेशमे अपनोकेँ समावेश काइए रहल छथि।
‘अहीं कहू जे अहॉं सन भेल?’ पछिला बातक फल-फूल भेल। दिवाकान्त कक्काक मनमे भेलनि जे ठीके उमाकान्त बाजल। किछु छी तँ बेटा-भातीज छी जँ ओकरा पुछै भरोसे रहब आ जँ ओकरा ओ बात बुझले ने होइ, तखन की पुछत। तेतबे किए जँ ओकरा बुझले रहितै तँ अनेरे दोहरा कऽ अपन समए किए दुइर करैत...।
...रेही चलैत मटकूरमे जहिना पानि-मक्खन चारू दिस पेनी-सँ-छिप्पी धरि नचैत रहैए तहिना दिवाकान्त कक्काक मन नचलनि। नचिते बजला-
“बौआ, धड़फड़ाएल नै ने छह?”
उमाकान्त अपन सुतरैत लक्ष्य देखि गुलेतीमे गोलीक निशान साधि बाजल-
“काका, अधपोखरियामे जहिना जुड़शीतलक दिन थाल-कोदो आ पानि एकबट्ट भऽ जाइए तहिना ने आइ समाजक पोखरिमे भऽ गेल अछि! भरि दिन कोनो आन काज करैक मन थोड़े हएत।”
श्रोता-वक्ताक अनुकूल वातावरण होइत देखि दिवाकान्त काका बजला-
“बौआ, तोहर घर जँ लग रहितऽ तँ तोरे ऐठाम जेतौं, चाहो पीबितौं आ गपो-सप्प करितौं। मुदा अखन तँ हमरा डेढ़िये पर छह, तँए दलानेपर चलह। चाहो-पान खाएब पीब आ अपन अनुभवक किछु किछु बातो कहबह।”
पिपाशु लोक उमाकान्त, तँए समाजक काजक बात-विचार सुनै-करैक समैकेँ अधला नहि बूझि उपयोगीए बुझैत अछि। तैसंग मनमे ईहो उठि गेलै जे अपन दरबज्जापर लोक भरिमुँह बजैए, सेहो गर देख उमाकान्त बाजल-
“बहुत दिनक पछाति दुनू बापुतक बीच गप-सप्प हएत काका। तँए जहॉं धरि पार लगत तेते गप काइए लेब।”
एक तँ भिनसुरका उखड़ाहाक नरमाएल मन, तैपर जराएल समाचार सुनि दिवाकान्त कक्काक मन इनहोर पानि जकॉं खौलैत रहबे करनि। बजला-
“बौआ, आगि-छाइ कि अगुतेने मानत, ई नइ अबिसवास करह जे चाह नइ पीब। ओना आनक पुतोहु जकॉं हमर पुतोहु बतकेहलि नइ छथि, ओ बूझि गेली। तैबीच अपना सभ मुँह चुपे किए राखब।”
नोइसिक शीशीक मुन्ना खोलि दिवाकान्त काका नाकमे भिड़ौलनि। भिड़बिते छीका भेलनि। छीका होइते बजला-
“बौआ, औझुका बात ताबे तरमे रहऽ दहक, अपन इस्कूलेक जिनगी लगसँ पहिने पछिला बात सुनबै छिअ।”
हेमकान्त बाबू आ दिवाकान्त कक्काक गाम सटले। आन गामक टोले जकॉं, मुदा दुनू वित्तीय गाम तँए दूटा नाम तँ अछिए। ओना नाम दू रहितो दिनानुदिनक किरिया-कलाप दुनू गामक एकरंगाहे अछि। एकबधू खेत, जोड़ल सड़क आ जोड़ल स्कूल तँ अछिए। दुनू गोरे एके जातिक सेहो छथिए। मुदा एक जाति रहितो दुनूक कुल-मूलमे कनी तरपट, तँए सामाजिक भोजो-भात आ कुटुमो-कुटमारक सम्बन्ध नहियेँ होइत अछि। मुदा केतबो दूरी किए ने होइ, व्यक्तिगतो सम्बन्ध आ आन-आन तरहक काजो उदेमक सम्बन्ध तँ छनिहें।
दिवाकान्त काका तेज गतिये बाजथि, तँए उमाकान्त पजरल चुल्हिक खोरनी जकॉं बीच-बीचमे खोरनी चलाएब नीक बुझलक। ओना खोरनी चलबैक पाछू उमाकान्तक मनमे ईहो रहै जे धाराक प्रवाहमे केते झूठो बात खढ़-पात जकॉं अलगि जाइए, सेहो हएत। बाजल-
“नमहर जिनगीक नमहर खेरहा हएत, तँए कनी...?”
उमाकान्तक इशारा दिवाकान्त काका बूझि गेला। बजला-
“बौआ, हेमकान्तो आ हमहूँ दुनू गोरे संगे गामक स्कूलमे भर्ती भेलौं। शुरूहेसँ ओ चङ्गला, चङ्गलाक माने- झूठ-सत् आ सही-गलतकेँ ओइ रूपे मिश्रण करैत भषो आ काजो बना लइत जेकरा बूझब-परिखब भारी अछि। हमरा सन-सन अनेको ओहन छथिए जे नइ बूझि पाबि रहला अछि। हमहूँ कि भॉंज बुझितौं, गुण भेल जे दृष्टिकूटो आ चिक्कारीओ भाषा कनी पढ़ि लेलौं।”
दिवाकान्त कक्काक खुलल छाती देखि उमाकान्त बूझि गेल जे कक्काक बातपर कनी-कनी जँ ऊपरसँ पानिक छिच्चा जकॉं दैत रहबनि तँ अनेरे ने सोगर बनल रहता। बाजल-
“काका, धिया-पुता गपक अखन कोन बजैक खगता अछि...।”
वतरसिया दिवाकान्त काका छथिए, चौकियेक ओछाइनपर दुनू ठेहुन सोझ करैत मुस्की दैत बजला-
“ई तँ पेनी कहलियह उमा, अइमे एतबे बूझह जे जहिना लोअर प्राइमरी स्कूलसँ हाइ स्कूलक दसमा धरिक विद्यार्थीक रिजल्ट सिरिफ परीक्षेक कॉपी जॉंचि टा शिक्षक नइ दइ छथिन, किलासमे प्रश्नोत्तरक संग विद्यार्थीक लगनो देख दइ छथिन, तँए दसमा तक नीके-ना रहलौं। मुदा मैट्रिकक परीछामे हमरासँ पनरह-बीस नम्बर ओकरे बेसी रहइ। ओना फस्ट डिवीजन दुनू गोरेकेँ भेल, तँए ओइपर कान-बात नइ देलिऐ।”
उमाकान्तक मनक ब्रह्म जगल। जेना ओ बूझि गेल जे किछु रहस्यक बात छिपल अछि, जे खोलए चाहै छथि मुदा खोलि नइ पाबि रहला अछि। पोखरिक घाटपर पानिकेँ धफाड़ि जहिना फरिच बनाएल जाइए तहिना उमाकान्त बाजल-
“काका, जखन बचपनेक बात उठेलौं तखन तेना कऽ कहिऔ जे दोहरा कऽ पुछऽ नइ पड़ए।”
तैबीच पुतोहु चाह नेने आबि गेलनि। शराबक शीशी देखिते पिआककेँ जहिना मन चटपटाए लगै छै तहिना दिवाकान्तो कक्काक मन चटपटेलनि। बजला-
“बौआ उमा, दुनियॉंमे भगवान केकरो पुतोहु देलखिन तँ हमरो देलनि। हमर चौबीसो घण्टाक खटनी हिनका बुझल छन्हि। कखन चाह पीब, कखन पानि, आ कखन खेनाइ खाएब तइ सबहक हिसावे अपनाकेँ परिवारमे ठाढ़ रखने छथि।”
सोझहामे बजलासँ जँ बड़प्पनक भाव अबैत अछि, तँ की सत्-बातक भाव नइ औत? एबे करत...।
...चाहक घोंट लइते जेना दिवाकान्त कक्काक कण्ठ सर्ड़ास भेलनि। बीचमे टभकि पड़ला-
“बौआ, लगला सूरमे एकटा आरो बात सुनि लैह, बिनु कहने जँ आगू बढ़ि जाएब तँ ओ बिच्चेमे हेरा जेतह।”
दिवाकान्त कक्काक मनक उत्फुल विचार देखि उमाकान्त बाजल-
“काका, अहॉंकेँ कि मुँह रोकने छी। हमहूँ कियो आन छी जे...।”
सह पाबि सहटि दिवाकान्त काका बजला-
“बौआ, जइ दिन मैट्रिकक सर्टिफिकेट लइले गेलौं, तखन जे हेमकान्तक डेट ऑफ वर्थ मिलेलौं तँ हमरासँ चारि बरख कम रहइ।”
बीचमे टोन दैत उमाकान्त बाजल-
“नइ बुझलौं, काका?”
‘नइ बुझलौं’ सुनि दिवाकान्त कक्काक मनमे भेलनि जे भरिसक मोटगर शब्दक प्रयोग भऽ गेल तँए उमाकान्त नइ बूझि पेलक। सिलौटपर जहिना कोनो वस्तुक चटनी हलसँ पीस हल्लुक बनौल जाइए, जइसँ ओ चाटै जोकर भऽ जाइए, तहिना दिवाकान्त काका मेहियबैत बजला-
“उमेरक चोरीमे कि-कि फड़ै छै से भरिसक उमा तोरा नजरिमे नइ छह। खैर छोड़ह नइ छह तँ नइ छह, मुदा एते बूझि कऽ ऑंखिक मोटरी बान्हि रखिहऽ जे ओइ-गाछ[3]मे नोकरीक अन्तिम ओ समए नुकाएल अछिए जइमे उच्च कोटिक दरमाहाक संग उच्च पद सेहो नुकाएल अछि। तैसंग नुकाएल अछि, एकसँ अनेक बिआह, तैसंग छिपल अछि कम उमेरमे पैघ बात बुझैक श्रेय।”
बिच्चेमे उमाकान्त बाजल-
“काका, एना नइ घुरिया कऽ कहियौ सोझका बात कहियौ।”
समगम होइत दिवाकान्त काका बजला-
“बौआ उमा, जाधरि केकरो अपन उचित उमेर रहल ताधरि ओ बढ़ैत-बढ़ैत फुनगी तक पहुँच गेल। ओतैसँ माने फुनगीए-परसँ चोरौलहा उमेर आबि खसैए आ पदो-प्रतिष्ठा आ दरमहो पबैत रहैए।”
बिच्चेमे उमाकान्त टोकारा भरलक-
“ओऽ ऽ ऽ!”
उमाकान्तक ‘ओ’ सुनि दिवाकान्तकेँ जेना अपन ‘म’ जगलनि तहिना बजला-
“बौआ, अखन तूँ दुनियॉंक छकल-बकल नइ बूझि रहलह अछि, तँए अन्हराएल बूझि पड़ैत हेतह। मुदा से नइ, लोको ते लोको छी किने, केतौ मरद लोक बनल रहैए आ केतौ घरवाली बनि मौगी बनि जाइए। जखने मौगी बनैए तखने ने ओ मौगियाह पुरुख बनि, एकसँ अनेक बिआह करैए।”
बिच्चेमे उमाकान्त टिपलक-
“काका, कनी दोहरा कऽ कहियौ, नीकसँ नइ बुझलौं।”
धारक बहैत पानि जहिना पोखरि-इनारक असथिर पानिक सुधि बिसरि गंगा सागर दिस बढ़ैत रहैए तहिना दिवाकान्त काका दुनियॉंक सभ सुधि बिसरि बजला-
“बौआ, बेसियो उमेरबला सभ पाकल केश रंगा, पाथरक दाँत बना मोछ कटा कऽ नव कवरिया जकॉं अपनाकेँ जुआन कहि केतेको बिआह कऽ लइए।”
मुस्की दैत उमाकान्त बाजल-
“बेस बात काका कहि देलौं।”
अपन विचार जहिना दोसर बूझि कऽ मानि लइए, तैकाल जे खुशी बजनिहारकेँ होइ छै तहिना दिवाकान्तो काकाकेँ भेलनि। अठनियॉं हँसी हँसैत बजला-
“बौआ, उमेर चोरा लोक कमे उमेर कहि बड़का उमेरबलाक कान काटि कहिते अछि किने जे हम एतबी उमेरमे एते पढ़ि-गुनि नेने छी। उमेर रहत पचास बर्खक आ कहत जे बारहे बर्खमे माता सरस्वती हमरा सपनौती विद्या देने छथि।”
किछु खेलाक पछाति आकि पीलाक पछाति जहिना मन भरि जाइ छै, अघा जाइ छै तहिना उमाकान्तोकेँ भेल। बाजल-
“काका, जलखै बेर भऽ गेल। भुखक तरास जगि रहल अछि। दोसर दिन आरो सुनब।”
दुनू हाथसँ उमाकान्तकेँ असथिर करैत दिवाकान्त काका कहलखिन-
“जलखै-बेर भऽ गेल तँ की हेतै, हमहूँ सभ अन्ने खाइ छी।”
पुतोहुकेँ सोर पाड़ि कहलखिन-
“जलखैयोक ओरियान करब।”
दिवाकान्त कक्काक आग्रह सुनि उमाकान्त बाजल-
“काका, जखन अहॉं अपन पेटक बात कहऽ चाहै छी तँ हमहूँ कहै छी दोहरा कऽ समए नै लगाएब, सभ बात बुझिए लेब।”
दिवाकान्त कक्काक मनमे अगिला बात जेना उत्फाल मचबऽ लगलनि तहिना भेलनि। बजला-
“आलतू-फालतू बात छोड़ह अगिला बात कहै छिअ।”
‘अगिला बात’ सुनि उमाकान्तो अपन पियासल ऑंखि दिवाकान्त कक्काक ऑंखिपर देलक। ऑंखि-सँ-आँखि मिलिते दिवाकान्त काका बजला-
“पड़ोसिया गामक भाग्य जगल। एकटा कौलेज खुगल। ता हेमकान्तो आ हमहूँ- दुनू गोरे एम.ए. पास कऽ नेने रही। हेमकान्त धुड़फन्दा लोक सभ दिनक, अगुआ कऽ कौलेजक हेड प्रोफेसर भऽ गेल। पाछूसँ हमरो बहाली भेल। सातम नम्बरक प्रोफेसर हमहूँ भेलौं। भगवानो ओकरे दहिन भेलखिन। दरमाहाक संग मुफतिया मालक जोगार सेहो कऽ देलखिन। उमेर तीन साल घटाइए नेने रहए, अपन सिहन्ता हम मनेमे मारि लेलौं, जे ई जिनगी इन्चार्य बनै जोकर नइ अछि। तरे-तर मनक त्रिवेणी-घाट मरने-घाट बनि गेल।”
मनक उमकी उमाकान्तक जगि गेल। बाजल-
“काका, अनेरे केहेन लोकक जड़ि बीटियबै छी! छोड़ू, औझुका बात सुना दइ छी।”
दुनू हाथसँ उमाकान्तकेँ रोकैत दिवाकान्त काका बजला-
“भने अखनि तोहूँ छहे, विचारेक बात अछि। ई कहऽ जे खोज-पुछारि करऽ जाइ की नइ। अपराधीक हार होउ कि जीत, खोज-पुछारि की करत से के कहलक।”
‘विचार’ सुनि उमाकान्त ठमकऽ लगल। उमाकान्तकेँ ठमकैत देखि दिवाकान्त काका बजला-
“बौआ, बरियातीक बात कहि दइ छिअ।”
उमाकान्तक मनमे भेल जे भरिसक फेर रजनी-सजनीक खिस्सा जकॉं सात दिन लगौता। तँए बिच्चेमे बाजल-
“बरियातीक बात छोड़ि दियौ काका, अगिला कहियौ।”
उमाकान्तकेँ बिच्चेमे अँटकबैत दिवाकान्त काका बजला-
“बौआ, हेमकान्तक दोसर बिआह केना भेल से बुझल छह?”
ई प्रसंग सुनि उमाकान्तक जिज्ञासा जगल। बाजल-
“बेसी तेलिया-फुलिया कहैमे नइ लगाएब। सोझ-साझ कहियौ।”
खखास करैत दिवाकान्त काका कहऽ लगलखिन-
“बिआह होइले गेल शिलाकान्तक आ भऽ गेल शिलाकान्तक बापक।”
कहि देवाकान्त काका मुस्कुराए लगला। मकै आकि धान जहिना खापरिमे पहिने चनकैए तखन दोसर-तेसर रूप बदलि लाबा बनैए तहिना दिवाकान्त कक्काक चनकी उमाकान्तक मुँहकेँ लाबा बना देलक। हँसैत उमाकान्त बाजल-
“काका, कुमरम किनकर भेल रहनि?”
जहिना हँसी उमाकान्तक तहिना बतीसो दॉंतक बतीसो आना हँसैत दिवाकान्त काका कहलखिन-
“कुमरमेटा केँ की कहै छहक जे तेरह लाख रूपैओ बेटेक नामसँ बैंकमे जमा भेल।”
‘तेरह लाख रूपैआ’ सुनि जेना उमाकान्तक मनमे औझुका घटना नाचि उठल। बाजल-
“ई केना भेल?”
दिवाकान्त-
“ई भेल जे सिनूरदानक समए शिलाकान्त रूसि रहल। सिनूरदान करैले तैयारे ने भेल। हेमकान्तकेँ बजा ऑंगन लऽ गेलनि। चालू-पुरजा लोक हेमकान्त सभ दिनक, सिनूर उठा कन्याक माङ्गमे लगबैत बाजल-
‘बेटा नइ सिनूरदान करत तँ बेटाक बाप करत!’
...अपन चलाकी सुतारै दुआरे हेमकान्त जोर-जोरसँ चारि-पॉंच बेर बाजिते रहल।”
छुब्ध होइत उमाकान्त बाजल-
“काका, कनी सोझरा कऽ कहियौ।”
अपन भारीपन देखि दिवाकान्त काका आगूक बात बाजऽ लगला-
“बौआ, ओना हम सभ कौलेजक आठ-नअटा शिक्षक एकठाम बैसकखानामे रही। ऑंगनमे गल-गूल भेल। किछु गोरे, शिक्षकोमे सँ आ किछु परिवारो-समाजक बरियाती ऑंगन गेला,एक स्वरसँ सभ कहि देलखिन जे बिआह हेमकान्तेक भेलनि। कोनो पहिलुका रचल रचना छलै कि अनहोनी से अखनो धरि नहि बूझि पेलौं अछि।”
जिज्ञासा करैत उमाकान्त बाजल-
“लड़की केना राजी भेलनि?”
दिवाकान्त-
“लड़कीकेँ कि विचारैक पलखैत भेटल। तीन-चारि दिन विधि-बेवहारक होहामे बीति गेल। जाबे कन्याक मन थीर भेलनि, ताबे तँ शीलहरण भेल कन्याक विचारो-हरण ने भऽ जाइए।”
नमहर साँस छोड़ैत उमाकान्त बाजल-
“काका, वएह तेरह लाख रूपैआक लेनी-देनीक झंझट दुनू बापूत- हेमकान्त-शिलाकान्तक बीच भेल। धचगर बेटा एक्के बॉंसक टोन तेना कपारपर मारलकनि जे बिच्चे–बीच ढाहियो देलकनि आ तरे-तर थौकचो केने छन्हि।”
नमहर निसाँस छोड़ैत दिवाकान्त काका बजला-
“जेकरा खोज-पुछारि करऽ जाएब ओ तँ भाइए गेल। केते दिन जीब, आब किए मन मोलि करब।”¦¦29 मई 2015, शब्द संख्या- 3231
Subscribe to: Post Comments (Atom)


text:
बाइबल केहन किताब छियै?
आहाँ कि कहब?
बिदेशीसभक किताब।
झुट फुससे भरल किताब।
भगवानक वचन।
बाइबल कि कहैछै?
“सम्पूर्ण धर्मशास्त्र भगवानक प्रेरणाव्दारा रचल गेल अछि”। —२ तिमुथियुस ३:१६, जीवन-सन्देश।
अकर बारेमे बुझला स आहाँक लेल कि फाइदा होयत?
जीन्दगीस जुड्ल जरूरी प्रश्नसभक सहि जवाब मिलत। —नीति-वचन २:१-५
सभदिन जीवनक लेल बढियाँ सल्लाह। —भजनसंग्रह ११९:१०५
भविष्यक लेल सच्चा आशा। —रोमी १५:४
कि बाइबलमे विश्वास कैर सकैछियै?
हँ त, ओकर लेल तीनगो बातमे ध्यान दियौः
एक दोसरमे मिलल। बाइबल लिखैक लेल १६०० बरष स भी बहुते समय लागल छलाह। ई लगभग ४० गो लोग लिखने छलखिन। ओ सभ मे एक दोसरक कहियो नै भेट्ल छलाह, तैहियो बाइबलक बातसभ एक दोसर मे मिलल अछि। सौसे बाइबल एगो मूल बिषयमे बात करै अछि।
इमान्दार लेखकसभ। संसारक बहुत लेखकसभ अक्सर अप्पन देशक हारक बिषयमे किछु नै कहैछै मुदा बाइबलक लेखकसभ अप्पन अर अप्पन आदमीसभक बिषय मे सभकुछ सच-सच लिखने अछि, यते तक कि ओ सभ अप्पन अर देशक लोगसभक हारक बिषयमे भी बताने अछि। —२ इतिहास ३६:१५, १६; भजनसंग्रह ५१:१-४
सच्चा भविष्यवाणी। बाइबलमे करिब २०० बरष पहिने बैबिलोन शहरक बिनाशक बारेमे भविष्यवाणी करने छलखिन। (यशायाह १३:१७-२२) ई मे यहो बताने छलाह कि केनाक बिनाश होयत कहिक अर ओहो आदमीक नाम भी बताने छलाह कि ओ जीत हासिल करत। —यशायाह ४५:१-३
बाइबल मे एहेन बहुते भविष्यवाणीसभ छै। ऊ भविष्यवाणीसभ मे बताएल छोट स भी छोट बात पूरा भेल अछि। भगवानक वचन स हमसभ याहा आशा करै छी। —२ पत्रुस १:२१
आहाँ ई बिषयमे सोचुँ त
भगवानक वचन केनाक आहाँक जीन्दगी सुधाइर सकै अछि?
यशायाह ४८:१७, १८ अर २ तिमुथियुस ३:१६, १७ मे बाइबल ई प्रश्नक जवाब देने छैय।


text:
बुधवार, 21 सितंबर 2016
हमर जवान कs बलिदान बेकार नै जै : मिथिला स्टूडेंट यूनियन
दरभंगा : 20 सितम्बर : उरी में भेल आतंकी हमला सs पूरा देश आक्रोशित अछि । हमला क' विरोध में आई मिथिला स्टूडेंट यूनियन क' सदस्य के द्वारा दरभंगा स्थित आयकर चौराहा पर पाकिस्तानी प्रधानमंत्री नवाज शरीफ कs पुतला दहन कएल गेल संगैह यूनियन भारतीय प्रधानमंत्री सs अनुरोध कएलक कि हमर जवान कs बलिदान बेकार नै जै। एही लेल पाकिस्तान सs कोनो भी प्रकार क' रिश्ता व समझौता नै होबाक चाही तथा भारत हर प्रकार सs जबाब दे सेहो अनुरोध कएला। एही स' पहिने सुन्दरपुर बस दुर्घटना में मृतात्मा के शांति लेल दू मिनटक मौन राखल गेल। मौका पर उपस्थित यूनियन क' वरिष्ठ कार्यकर्ता अमित सिंह कहला पाकिस्तान क़ एही कायरतापूर्ण हरकत सs पूरा देश आक्रोशित अछि देशक हर एक नागरिक क' मौन में क्रोधक ज्वार अछि आ इ तखन तक शांत नै होएत जा धरी भारत के तरफ सs जवावी कार्रवाई नै होएत। मौके पर दरभंगा प्रभारी विद्याभूषण, अध्यक्ष बिमल मैथिल, निकिता गुप्ता, अजित वत्स, बीजे बिकाश ,अमित ठाकुर एवं सहित कई कार्यकर्ता मौजूद छलाह।


text:
विदेह नूतन अंक भाषापाक रचना-लेखन
Input: (कोष्ठकमे देवनागरी, मिथिलाक्षर किंवा फोनेटिक-रोमनमे टाइप करू। Input in Devanagari, Mithilakshara or Phonetic-Roman.) Output: (परिणाम देवनागरी, मिथिलाक्षर आ फोनेटिक-रोमन/ रोमनमे। Result in Devanagari, Mithilakshara and Phonetic-Roman/ Roman.)
English to Maithili
Maithili to English
इंग्लिश-मैथिली-कोष / मैथिली-इंग्लिश-कोष प्रोजेक्टकेँ आगू बढ़ाऊ, अपन सुझाव आ योगदान ई-मेल द्वारा ggajendra@videha.com पर पठाऊ।
विदेहक मैथिली-अंग्रेजी आ अंग्रेजी मैथिली कोष (इंटरनेटपर पहिल बेर सर्च-डिक्शनरी) एम.एस. एस.क्यू.एल. सर्वर आधारित -Based on ms-sql server Maithili-English and English-Maithili Dictionary.
१.भारत आ नेपालक मैथिली भाषा-वैज्ञानिक लोकनि द्वारा बनाओल मानक शैली आ २.मैथिलीमे भाषा सम्पादन पाठ्यक्रम
१.नेपाल आ भारतक मैथिली भाषा-वैज्ञानिक लोकनि द्वारा बनाओल मानक शैली
१.१. नेपालक मैथिली भाषा वैज्ञानिक लोकनि द्वारा बनाओल मानक उच्चारण आ लेखन शैली
(भाषाशास्त्री डा. रामावतार यादवक धारणाकेँ पूर्ण रूपसँ सङ्ग लऽ निर्धारित)
मैथिलीमे उच्चारण तथा लेखन
१.पञ्चमाक्षर आ अनुस्वार: पञ्चमाक्षरान्तर्गत ङ, ञ, ण, न एवं म अबैत अछि। संस्कृत भाषाक अनुसार शब्दक अन्तमे जाहि वर्गक अक्षर रहैत अछि ओही वर्गक पञ्चमाक्षर अबैत अछि। जेना-
अङ्क (क वर्गक रहबाक कारणे अन्तमे ङ् आएल अछि।)
पञ्च (च वर्गक रहबाक कारणे अन्तमे ञ् आएल अछि।)
खण्ड (ट वर्गक रहबाक कारणे अन्तमे ण् आएल अछि।)
सन्धि (त वर्गक रहबाक कारणे अन्तमे न् आएल अछि।)
खम्भ (प वर्गक रहबाक कारणे अन्तमे म् आएल अछि।)
उपर्युक्त बात मैथिलीमे कम देखल जाइत अछि। पञ्चमाक्षरक बदलामे अधिकांश जगहपर अनुस्वारक प्रयोग देखल जाइछ। जेना- अंक, पंच, खंड, संधि, खंभ आदि। व्याकरणविद पण्डित गोविन्द झाक कहब छनि जे कवर्ग, चवर्ग आ टवर्गसँ पूर्व अनुस्वार लिखल जाए तथा तवर्ग आ पवर्गसँ पूर्व पञ्चमाक्षरे लिखल जाए। जेना- अंक, चंचल, अंडा, अन्त तथा कम्पन। मुदा हिन्दीक निकट रहल आधुनिक लेखक एहि बातकेँ नहि मानैत छथि। ओ लोकनि अन्त आ कम्पनक जगहपर सेहो अंत आ कंपन लिखैत देखल जाइत छथि।
नवीन पद्धति किछु सुविधाजनक अवश्य छैक। किएक तँ एहिमे समय आ स्थानक बचत होइत छैक। मुदा कतोक बेर हस्तलेखन वा मुद्रणमे अनुस्वारक छोट सन बिन्दु स्पष्ट नहि भेलासँ अर्थक अनर्थ होइत सेहो देखल जाइत अछि। अनुस्वारक प्रयोगमे उच्चारण-दोषक सम्भावना सेहो ततबए देखल जाइत अछि। एतदर्थ कसँ लऽ कऽ पवर्ग धरि पञ्चमाक्षरेक प्रयोग करब उचित अछि। यसँ लऽ कऽ ज्ञ धरिक अक्षरक सङ्ग अनुस्वारक प्रयोग करबामे कतहु कोनो विवाद नहि देखल जाइछ।
२.ढ आ ढ़ : ढ़क उच्चारण “र् ह”जकाँ होइत अछि। अतः जतऽ “र् ह”क उच्चारण हो ओतऽ मात्र ढ़ लिखल जाए। आन ठाम खाली ढ लिखल जएबाक चाही। जेना-
ढ = ढाकी, ढेकी, ढीठ, ढेउआ, ढङ्ग, ढेरी, ढाकनि, ढाठ आदि।
ढ़ = पढ़ाइ, बढ़ब, गढ़ब, मढ़ब, बुढ़बा, साँढ़, गाढ़, रीढ़, चाँढ़, सीढ़ी, पीढ़ी आदि।
उपर्युक्त शब्द सभकेँ देखलासँ ई स्पष्ट होइत अछि जे साधारणतया शब्दक शुरूमे ढ आ मध्य तथा अन्तमे ढ़ अबैत अछि। इएह नियम ड आ ड़क सन्दर्भ सेहो लागू होइत अछि।
३.व आ ब : मैथिलीमे “व”क उच्चारण ब कएल जाइत अछि, मुदा ओकरा ब रूपमे नहि लिखल जएबाक चाही। जेना- उच्चारण : बैद्यनाथ, बिद्या, नब, देबता, बिष्णु, बंश, बन्दना आदि। एहि सभक स्थानपर क्रमशः वैद्यनाथ, विद्या, नव, देवता, विष्णु, वंश, वन्दना लिखबाक चाही। सामान्यतया व उच्चारणक लेल ओ प्रयोग कएल जाइत अछि। जेना- ओकील, ओजह आदि।
४.य आ ज : कतहु-कतहु “य”क उच्चारण “ज”जकाँ करैत देखल जाइत अछि, मुदा ओकरा ज नहि लिखबाक चाही। उच्चारणमे यज्ञ, जदि, जमुना, जुग, जाबत, जोगी, जदु, जम आदि कहल जाएबला शब्द सभकेँ क्रमशः यज्ञ, यदि, यमुना, युग, यावत, योगी, यदु, यम लिखबाक चाही।
५.ए आ य : मैथिलीक वर्तनीमे ए आ य दुनू लिखल जाइत अछि।
प्राचीन वर्तनी- कएल, जाए, होएत, माए, भाए, गाए आदि।
नवीन वर्तनी- कयल, जाय, होयत, माय, भाय, गाय आदि।
सामान्यतया शब्दक शुरूमे ए मात्र अबैत अछि। जेना एहि, एना, एकर, एहन आदि। एहि शब्द सभक स्थानपर यहि, यना, यकर, यहन आदिक प्रयोग नहि करबाक चाही। यद्यपि मैथिलीभाषी थारू सहित किछु जातिमे शब्दक आरम्भोमे “ए”केँ य कहि उच्चारण कएल जाइत अछि।
ए आ “य”क प्रयोगक सन्दर्भमे प्राचीने पद्धतिक अनुसरण करब उपयुक्त मानि एहि पुस्तकमे ओकरे प्रयोग कएल गेल अछि। किएक तँ दुनूक लेखनमे कोनो सहजता आ दुरूहताक बात नहि अछि। आ मैथिलीक सर्वसाधारणक उच्चारण-शैली यक अपेक्षा एसँ बेसी निकट छैक। खास कऽ कएल, हएब आदि कतिपय शब्दकेँ कैल, हैब आदि रूपमे कतहु-कतहु लिखल जाएब सेहो “ए”क प्रयोगकेँ बेसी समीचीन प्रमाणित करैत अछि।
६.हि, हु तथा एकार, ओकार : मैथिलीक प्राचीन लेखन-परम्परामे कोनो बातपर बल दैत काल शब्दक पाछाँ हि, हु लगाओल जाइत छैक। जेना- हुनकहि, अपनहु, ओकरहु, तत्कालहि, चोट्टहि, आनहु आदि। मुदा आधुनिक लेखनमे हिक स्थानपर एकार एवं हुक स्थानपर ओकारक प्रयोग करैत देखल जाइत अछि। जेना- हुनके, अपनो, तत्काले, चोट्टे, आनो आदि।
७.ष तथा ख : मैथिली भाषामे अधिकांशतः षक उच्चारण ख होइत अछि। जेना- षड्यन्त्र (खड़यन्त्र), षोडशी (खोड़शी), षट्कोण (खटकोण), वृषेश (वृखेश), सन्तोष (सन्तोख) आदि।
८.ध्वनि-लोप : निम्नलिखित अवस्थामे शब्दसँ ध्वनि-लोप भऽ जाइत अछि:
(क) क्रियान्वयी प्रत्यय अयमे य वा ए लुप्त भऽ जाइत अछि। ओहिमे सँ पहिने अक उच्चारण दीर्घ भऽ जाइत अछि। ओकर आगाँ लोप-सूचक चिह्न वा विकारी (’ / ऽ) लगाओल जाइछ। जेना-
पूर्ण रूप : पढ़ए (पढ़य) गेलाह, कए (कय) लेल, उठए (उठय) पड़तौक।
अपूर्ण रूप : पढ़’ गेलाह, क’ लेल, उठ’ पड़तौक।
पढ़ऽ गेलाह, कऽ लेल, उठऽ पड़तौक।
(ख) पूर्वकालिक कृत आय (आए) प्रत्ययमे य (ए) लुप्त भऽ जाइछ, मुदा लोप-सूचक विकारी नहि लगाओल जाइछ। जेना-
पूर्ण रूप : खाए (य) गेल, पठाय (ए) देब, नहाए (य) अएलाह।
अपूर्ण रूप : खा गेल, पठा देब, नहा अएलाह।
(ग) स्त्री प्रत्यय इक उच्चारण क्रियापद, संज्ञा, ओ विशेषण तीनूमे लुप्त भऽ जाइत अछि। जेना-
पूर्ण रूप : दोसरि मालिनि चलि गेलि।
अपूर्ण रूप : दोसर मालिन चलि गेल।
(घ) वर्तमान कृदन्तक अन्तिम त लुप्त भऽ जाइत अछि। जेना-
पूर्ण रूप : पढ़ैत अछि, बजैत अछि, गबैत अछि।
अपूर्ण रूप : पढ़ै अछि, बजै अछि, गबै अछि।
(ङ) क्रियापदक अवसान इक, उक, ऐक तथा हीकमे लुप्त भऽ जाइत अछि। जेना-
पूर्ण रूप: छियौक, छियैक, छहीक, छौक, छैक, अबितैक, होइक।
अपूर्ण रूप : छियौ, छियै, छही, छौ, छै, अबितै, होइ।
(च) क्रियापदीय प्रत्यय न्ह, हु तथा हकारक लोप भऽ जाइछ। जेना-
पूर्ण रूप : छन्हि, कहलन्हि, कहलहुँ, गेलह, नहि।
अपूर्ण रूप : छनि, कहलनि, कहलौँ, गेलऽ, नइ, नञि, नै।
९.ध्वनि स्थानान्तरण : कोनो-कोनो स्वर-ध्वनि अपना जगहसँ हटि कऽ दोसर ठाम चलि जाइत अछि। खास कऽ ह्रस्व इ आ उक सम्बन्धमे ई बात लागू होइत अछि। मैथिलीकरण भऽ गेल शब्दक मध्य वा अन्तमे जँ ह्रस्व इ वा उ आबए तँ ओकर ध्वनि स्थानान्तरित भऽ एक अक्षर आगाँ आबि जाइत अछि। जेना- शनि (शइन), पानि (पाइन), दालि ( दाइल), माटि (माइट), काछु (काउछ), मासु (माउस) आदि। मुदा तत्सम शब्द सभमे ई निअम लागू नहि होइत अछि। जेना- रश्मिकेँ रइश्म आ सुधांशुकेँ सुधाउंस नहि कहल जा सकैत अछि।
१०.हलन्त(्)क प्रयोग : मैथिली भाषामे सामान्यतया हलन्त (्)क आवश्यकता नहि होइत अछि। कारण जे शब्दक अन्तमे अ उच्चारण नहि होइत अछि। मुदा संस्कृत भाषासँ जहिनाक तहिना मैथिलीमे आएल (तत्सम) शब्द सभमे हलन्त प्रयोग कएल जाइत अछि। एहि पोथीमे सामान्यतया सम्पूर्ण शब्दकेँ मैथिली भाषा सम्बन्धी निअम अनुसार हलन्तविहीन राखल गेल अछि। मुदा व्याकरण सम्बन्धी प्रयोजनक लेल अत्यावश्यक स्थानपर कतहु-कतहु हलन्त देल गेल अछि। प्रस्तुत पोथीमे मथिली लेखनक प्राचीन आ नवीन दुनू शैलीक सरल आ समीचीन पक्ष सभकेँ समेटि कऽ वर्ण-विन्यास कएल गेल अछि। स्थान आ समयमे बचतक सङ्गहि हस्त-लेखन तथा तकनीकी दृष्टिसँ सेहो सरल होबऽबला हिसाबसँ वर्ण-विन्यास मिलाओल गेल अछि। वर्तमान समयमे मैथिली मातृभाषी पर्यन्तकेँ आन भाषाक माध्यमसँ मैथिलीक ज्ञान लेबऽ पड़ि रहल परिप्रेक्ष्यमे लेखनमे सहजता तथा एकरूपतापर ध्यान देल गेल अछि। तखन मैथिली भाषाक मूल विशेषता सभ कुण्ठित नहि होइक, ताहू दिस लेखक-मण्डल सचेत अछि। प्रसिद्ध भाषाशास्त्री डा. रामावतार यादवक कहब छनि जे सरलताक अनुसन्धानमे एहन अवस्था किन्नहु ने आबऽ देबाक चाही जे भाषाक विशेषता छाँहमे पडि जाए।
-(भाषाशास्त्री डा. रामावतार यादवक धारणाकेँ पूर्ण रूपसँ सङ्ग लऽ निर्धारित)
१.२. मैथिली अकादमी, पटना द्वारा निर्धारित मैथिली लेखन-शैली
१. जे शब्द मैथिली-साहित्यक प्राचीन कालसँ आइ धरि जाहि वर्त्तनीमे प्रचलित अछि, से सामान्यतः ताहि वर्त्तनीमे लिखल जाय- उदाहरणार्थ-
ग्राह्य
एखन
ठाम
जकर, तकर
तनिकर
अछि
अग्राह्य
अखन, अखनि, एखेन, अखनी
ठिमा, ठिना, ठमा
जेकर, तेकर
तिनकर। (वैकल्पिक रूपेँ ग्राह्य)
ऐछ, अहि, ए।
२. निम्नलिखित तीन प्रकारक रूप वैकल्पिकतया अपनाओल जाय: भऽ गेल, भय गेल वा भए गेल। जा रहल अछि, जाय रहल अछि, जाए रहल अछि। कर’ गेलाह, वा करय गेलाह वा करए गेलाह।
३. प्राचीन मैथिलीक ‘न्ह’ ध्वनिक स्थानमे ‘न’ लिखल जाय सकैत अछि यथा कहलनि वा कहलन्हि।
४. ‘ऐ’ तथा ‘औ’ ततय लिखल जाय जत’ स्पष्टतः ‘अइ’ तथा ‘अउ’ सदृश उच्चारण इष्ट हो। यथा- देखैत, छलैक, बौआ, छौक इत्यादि।
५. मैथिलीक निम्नलिखित शब्द एहि रूपे प्रयुक्त होयत: जैह, सैह, इएह, ओऐह, लैह तथा दैह।
६. ह्र्स्व इकारांत शब्दमे ‘इ’ के लुप्त करब सामान्यतः अग्राह्य थिक। यथा- ग्राह्य देखि आबह, मालिनि गेलि (मनुष्य मात्रमे)।
७. स्वतंत्र ह्रस्व ‘ए’ वा ‘य’ प्राचीन मैथिलीक उद्धरण आदिमे तँ यथावत राखल जाय, किंतु आधुनिक प्रयोगमे वैकल्पिक रूपेँ ‘ए’ वा ‘य’ लिखल जाय। यथा:- कयल वा कएल, अयलाह वा अएलाह, जाय वा जाए इत्यादि।
८. उच्चारणमे दू स्वरक बीच जे ‘य’ ध्वनि स्वतः आबि जाइत अछि तकरा लेखमे स्थान वैकल्पिक रूपेँ देल जाय। यथा- धीआ, अढ़ैआ, विआह, वा धीया, अढ़ैया, बियाह।
९. सानुनासिक स्वतंत्र स्वरक स्थान यथासंभव ‘ञ’ लिखल जाय वा सानुनासिक स्वर। यथा:- मैञा, कनिञा, किरतनिञा वा मैआँ, कनिआँ, किरतनिआँ।
१०. कारकक विभक्त्तिक निम्नलिखित रूप ग्राह्य:- हाथकेँ, हाथसँ, हाथेँ, हाथक, हाथमे। ’मे’ मे अनुस्वार सर्वथा त्याज्य थिक। ‘क’ क वैकल्पिक रूप ‘केर’ राखल जा सकैत अछि।
११. पूर्वकालिक क्रियापदक बाद ‘कय’ वा ‘कए’ अव्यय वैकल्पिक रूपेँ लगाओल जा सकैत अछि। यथा:- देखि कय वा देखि कए।
१२. माँग, भाँग आदिक स्थानमे माङ, भाङ इत्यादि लिखल जाय।
१३. अर्द्ध ‘न’ ओ अर्द्ध ‘म’ क बदला अनुसार नहि लिखल जाय, किंतु छापाक सुविधार्थ अर्द्ध ‘ङ’ , ‘ञ’, तथा ‘ण’ क बदला अनुस्वारो लिखल जा सकैत अछि। यथा:- अङ्क, वा अंक, अञ्चल वा अंचल, कण्ठ वा कंठ।
१४. हलंत चिह्न निअमतः लगाओल जाय, किंतु विभक्तिक संग अकारांत प्रयोग कएल जाय। यथा:- श्रीमान्, किंतु श्रीमानक।
१५. सभ एकल कारक चिह्न शब्दमे सटा क’ लिखल जाय, हटा क’ नहि, संयुक्त विभक्तिक हेतु फराक लिखल जाय, यथा घर परक।
१६. अनुनासिककेँ चन्द्रबिन्दु द्वारा व्यक्त कयल जाय। परंतु मुद्रणक सुविधार्थ हि समान जटिल मात्रापर अनुस्वारक प्रयोग चन्द्रबिन्दुक बदला कयल जा सकैत अछि। यथा- हिँ केर बदला हिं।
१७. पूर्ण विराम पासीसँ ( । ) सूचित कयल जाय।
१८. समस्त पद सटा क’ लिखल जाय, वा हाइफेनसँ जोड़ि क’ , हटा क’ नहि।
१९. लिअ तथा दिअ शब्दमे बिकारी (ऽ) नहि लगाओल जाय।
२०. अंक देवनागरी रूपमे राखल जाय।
२१.किछु ध्वनिक लेल नवीन चिन्ह बनबाओल जाय। जा' ई नहि बनल अछि ताबत एहि दुनू ध्वनिक बदला पूर्ववत् अय/ आय/ अए/ आए/ आओ/ अओ लिखल जाय। आकि ऎ वा ऒ सँ व्यक्त कएल जाय।
ह./- गोविन्द झा ११/८/७६ श्रीकान्त ठाकुर ११/८/७६ सुरेन्द्र झा "सुमन" ११/०८/७६


text:
बिङ
बिङ (पहिल लाइभ सर्च, विन्डोज लाइभ सर्च, आर एम.एस.एन सर्च) एकटा वेभ सर्च इन्जिन (प्रचारित "निर्णय इन्जिन") छी जकरा माइक्रोसफ्ट बनेने अछि । एकरा माइक्रोसफ्टक सिइओ स्टिभ बाल्मर सन् २००९ मई २८ मे 'सब बात डिजिटल' सम्मेलन मार्फत लौने अछी। परन्तु, पूर्ण रुपमे अनलाईन जुन ३, २००९ क दिन लौने अछी । [१]
आलोचनासभ[सम्पादन करी]
चिनमे सेनसरसिप[सम्पादन करी]
माइक्रोसफ्ट बिङक परिणामसभ मुख्य चिनमे प्रयोग होए 'सिमफ्िलिफाइड' चिनिया भाषाक बन्देज केने अछी। ई केवल चिनमे नै भऽ पुरे विश्व भरि सेनसरसिप लगौने अछी।
कार्य प्रणालि[सम्पादन करी]
बिङ अन्य सर्च इन्जिन सँ देरी सँ चलैक कारण एकरा एकर कार्य क्षमता उपर बडका आलोचना कएल गेल अछी।
सन्दर्भ सामग्रीसभ[सम्पादन करी]
- ↑ "नयाँ सर्च इन्जिन ‘बिङ’", Lochan Acharya, अभिगमन तिथि २००९-०६-०६।